Ўшда қирғиз-тожик музокаралари бўлиб ўтди\nКузатувчилар фикрича, Тожикистон ва Қирғизистон расмийларининг турли музокара ва учрашувлари баҳсли ҳудудлар масаласини ҳал қилишда кутилганидек самара бермаяпти.\nҚирғизистоннинг Ўш шаҳрида Тожикистон ва Қирғизистон ҳукуматлараро комиссияси вакиллари икки давлат ўртасидаги иқтисодий ҳамкорликни янада ривожлантириш бўйича қатор ҳужжатларни имзолади. Таҳлилчилар фикрича, бу учрашув ҳам аввалгилари каби ўринсиз қоғоз қоралаш тадбири сифатида баҳоланиши мумкин.\nСўғд вилоят ҳукумати ахборот ва таҳлил маркази раҳбари Илҳом Жамолиённинг сўзларига кўра, комиссия вакиллари йигирмадан ортиқ масалани кўриб чиққан.\n- Қўшни мамлакатда бўлган учрашувда икки давлат чегарасидаги ҳудудлар хавфсизлиги масаласига алоҳида ўрин берилди.Бу икки мамлакат хавфсизлик кенгаши рахбарларининг чегара масалаларига оид хукуматлараро комисияси доирасидаги мавзунинг давоми бўлди.\nМазкур учрашувда ўзаро ҳамкорлик дастури асосида қилинадиган ишлар режаси, чегарани демаркация қилиш жараёни масаласи муҳокама қилинди. Шунингдек, томонлар диний экстремизмга қарши курашдаги ҳамкорликни кучайтириш борасида ҳам мулоқот олиб бордилар. Комиссия вакиллари асосий диққатни чегара масласига қаратар экан, сўнгги йилларда низоларга сабаб бўлаётган ер муаммоси бўйича муҳим қарор қабул қилдилар,дейди матбуот маркази раҳбари.\nИлҳом Жамолиён икки давлат расмийлари қабул қилган қарорга мувофиқ, тожик-қирғиз чегарасидаги ҳудудларда турли қурилиш ишлари маън этиб қўйилганини ҳам қайд этади. Қарорга кўра, икки давлат ўртасидаги чегаралар демаркация ва делимитация килинишидан олдин бу ерлар шартли равишда белгилаб олинди. Эндиликда Сўғд вилоятининг Исфара, Бобожон Ғафуров ва Жаббор Расулов туманлари, Боткен вилоятининг Боткен, Лайлак, Исфана туманлари ўртасидаги баҳсли ерлардан ҳар икки мамлакат фойдаланиши хуқуқига эга. Бироқ ҳозирча бу жойларда қурилиш ишларини амалга ошириш мумкин эмас.\nШунингдек, икки республика расмийлари иқтисодий ҳамкорликни ривожлантиришга қаратилган ҳужжатларни ҳам қабул қилди. Қирғизистон томони Тожикистонни цемент, табиий тошдан тайёрланган буюмлар, қадоқлаш маҳсулотлари билан таъминлашни ўз зиммасига олди. Сўғд вилоятидаги Анзоб кон-бойитиш комбинатида ишлаб чиқарилаётган сурма концентрати Қадамжой комбинатига жўнатилади.\nҲукуматлараро комиссия вакиллари энергетика соҳасидаги ҳамкорликни кучатиришга оид ҳужжатни ҳам қабул қилди. Жумладан, ягона энергетика тизимини жорий этиш мақсадида “Хўжанд-Датка-Кемин-Олмаота” ЛЭП-500 электр линиясини қуришга келишилди.\nТаҳлилчиларнинг сўзларига кўра, расмийлар учрашади, режалар тузишади-ю, муаммолар ҳал қилинмай қолиб кетаверади. Чунончи 4 йил аввал Боткен- Конибодом юқори вольтли электр линияси ишга туширилган эди. Бироқ бу линия бир ҳафта ҳам ишламади. Бундан ташқари, чегара масаласида ўнлаб қарорлар қабул қилинди, лекин ишлар олға силжимаяпти.\n- Тўғри, расмийлар турли муаммолар ҳал қилиш йўлини қидириш учун биргаликда йиғилади. Лекин бу етарли эмас. Чунки масалани жойида ҳал қилмоқ лозим. Ўша муаммо чиққан туб жойли аҳоли яшайдиган манзилда кўрсатма бермай, конкрет тадбирлар белгилаб, уларни амалга ошириш керак. Масалан, қирғиз-тожик рамийлари биринчи марта йиғилаётгани йўқ. Лекин шу пайтгача бўлиб ўтган мулоқотлар натижаларининг қайси бири амалга оширилди - ҳеч қайсиниси, дейди Неъмат Мирсаидов.\nТаҳлилчиларнинг таъкидлашларича, Тожикистоннинг Исфара, Бобожон Ғафуров ва Жаббор Расулов туманларига қарашли 70 минг гектар ер Қирғизистон томонига ўтиб кетган. Қирғизистон томони эса уларнинг ерлари тожикистонликлар томонидан эгаллаб олаяпти, дея даъво қилмоқда. Мана шундай тушунмовчиликларга чек куйиш учун республикалар раҳбарлари чегарани демаркация қилиш масаласини пайсалга солмай, музокараларни тезлаштириш керак.Акс ҳолда, бундай можароларнинг чеки бўлмайди.


Марказий сайлов комиссияси фаолияти таҳлилий кўриб чиқилди\nМарказий сайлов комиссияси раиси З.Низомходжаев бошчилигида Котибият йиғилиши бўлиб ўтди. Унда МСК раҳбарияти ва аъзолари, Котибият бўлим бошлиқлари, масъул ходимлар иштирок этди.\nЙиғилишда МСКнинг 2022 йил биринчи ярим йиллигига мўлжалланган иш режаси ижросини ташкил этиш, юқори турувчи идоралардан келиб тушган ҳужжатлар ва топшириқларнинг ижросини таъминлаш, МСКда меҳнат интизоми ҳамда пандемия шароитида МСК биносида карантин қоидаларига риоя қилиш масалалари кўриб чиқилди.\nШунингдек, ўтган йилда амалга оширилган ишлар атрофлича сарҳисоб қилиниб, эришилган ютуқ ва камчиликлар таҳлил қилинди. Уларни бартараф этиш юзасидан зарур кўрсатмалар берилди. Йил якунига қадар қилиниши лозим бўлган долзарб вазифалар белгилаб олинди.


Карбокситерапия: газли уколлар билан қайси касалликлар даволанади?\nКарбокситерапия нима эканлигини биласизми? Ушбу талаффуз қилиш бироз қийин бўлган сўз жуда ҳам фойдали муолажа – табиий карбонат ангидрит гази билан инъекция қилишни билдиради. У чех курортларида кўп қўлланилади ва айниқса, Карлови Варида кенг тарқалган. Бугун ушбу муолажа ҳақида батафсилроқ сўзлаб берамиз.\nТиббиётда карбонат ангидритдан кенг фойдаланилади. Карбокситерапия – нисбатан «ёш» усул бўлиб, 1932 йили пайдо бўлган. Ундан биринчи бўлиб Франциянинг Ройя курортида фойдаланилган. У ўтган асрнинг 50-йилларида Карлови Варида фаол ишлатила бошланган. Бугунги кунда «газли уколлар» – бу кўплаб касалликлардан ҳақиқий даво ва гўзаллик саноатидаги янги йўналишдир!\nНима мақсадда фойдаланилади?\nТаянч-ҳаракат аппаратини даволашда газли инъекцияларнинг ўрни беқиёс. У қуйидаги касалликларни даволашга ёрдам беради:\n• Артрит ва артрозлар;\n• Пайлардаги яллиғланиш ва дистрофик ўзгаришлар;\n• Умуртқа ораси дискининг дегенератив емирилиши, жумладан, остеохондроз, протрузия ва чурралар;\n• Вестибуляр бузилишлар;\n• Бел ва бўғимлардаги доимий оғриқлар.\nБундан ташқари, газли инъекциялар неврологияда ҳам қўлланилади. Мисол учун, бош оғриғи, томирларнинг варикоз кенгайиши, ҳатто урологик ва гинекологик касалликларни даволашда.\nБунинг устига, гўзаллик саноатида газли уколларнинг самараси исботланган, жумладан целлюлитга қарши курашда, шунингдек, терини жарроҳликсиз тортиш ва унинг тонусини яхшилашда. Яъни карбокситерапия – бу ботокснинг ўрнини босувчи восита!\nКарбонат ангидрит гази билан укол қилиш қон айланишини яхшилайди, тўқималарни тиклашга ёрдам беради ва организмдан токсин ва тошқолларни чиқаради, ёғларни парчалайди ва энг асосийси, мутлақо хавфсиз!\nҚандай таъсир кўрсатади?\nУшбу саволга жавоб бериш учун карбонат ангидрит нима эканлиги ва нимаси билан фойдали бўлиши мумкинлигини аниқлаштириб оламиз. Демак, карбонат ангидрит биз, инсонлар учун жуда ҳам зарур. У бош мия қобиғи, нафас ва томир-ҳаракат марказларига таъсир кўрсатади, марказий асаб тизими, томирлар, бронхлар, моддалар алмашинуви, гормонлар секрецияси, қоннинг электролит таркиби ва тўқималар тонусини таъминлайди. Шу боис унинг асосидаги ниқоблар ҳам катта муваффақиятга эга.\nКарбонат ангидритли уколни тери остига маълум чуқурликка киритилганда, лимфа ва қон айланишининг қўзғалиши рўй беради, бизнинг барча тўқималаримиз кислородга тўйинади, моддалар алмашинуви фаоллашади. Терида биологик фаол моддалар ва коллаген ҳосил бўлади, шунингдек, ёғ қатламлари парчаланади.\nАгар карбокситерапия муолажаларини бўғим ва умуртқа касаллиги бор беморларга буюрилса, шифокор карбонат ангидритни пастки нуқталарга киритади, бунда қон айланиши яхшиланади, оғриқ синдроми эса камаяди. Биринчи муолажадан сўнг мижоз енгиллик сеза бошлайди!\nБироқ бундай муолажани қайтариб туриш лозимлигини ёдда тутиш керак, чунки унинг таъсири, афсуски, вақтинчалик.\nМуолажани неча марта ўтказиш керак?\nМуолажа самарасини бемор биринчи сеансдан кейиноқ сеза бошлашига қармай, муолажани маълум вақтдан сўнг қайтариш керак бўлади. Одатда уларни катта танаффус билан уч кундан ўн икки кунгача оралиқда қилинади. Рақамлар нисбий эканлигига ҳайрон бўлманг, сабаби ҳар бир бемор учун сеанслар сонини даволовчи шифокоргина белгилаб бериши мумкин. Уколлардан сўнг совқотишдан асраниш керак. Шунингдек, қизариш ва ноқулайликлар бўлмаслиги учун, укол қилинган жойни 6 соат давомида намликдан сақлаш лозим.\nҲа, албатта, бошқа тиббий муолажаларда бўлгани каби, бу ерда ҳам қарши кўрсатмалар мавжуд. Жумладан, қуйидаги ҳолатларда:\n• Организмдаги ўткир инфекцияларда;\n• Тери муаммоларининг кучайишида;\n• Ҳомиладорлик ва эмизиш даврида;\n• Юрак етишмовчилигининг исталган шаклларида;\n• Очиқ жароҳат ва қорасон (гангрена)да;\n• Буйрак етишмовчилигида.\n«Газли уколлар»ни олиш учун қаерга бориш керак?\nАлбатта, ушбу муолажани қўллашда катта тажриба тўпланган Карлови Варига! Шуниси диққатга сазоворки, Чехиянинг машҳур курортида дам олишга ташриф буюрувчиларнинг ҳар учинчиси айнан карбокситерапияни кўзлаб келади!\nАгар сиз карбонат ангидритнинг шифобахш самарасини ўзингизда синаб кўришни истасангиз, Tatil.uz дан Карлови Варига тур билан танишиб чиқинг. Агар сизда карбокситерапия самараси ва даволаш билан боғлиқ саволлар туғилса, офисимизга +99871 200 55 44 рақамига қўнғироқ қилишингиз мумкин! Эслатиб ўтамиз, биз Facebook, Instagram ва Telegram да бормиз!\nДоим соғ-саломат бўлинг!


Создано 07.01.2019 03:58 |\n“Орол ва Мўйноқ тақдири: денгиз чекиняпти, лекин инсон чекинмайди” мавзусида ўтган сессия сунъий йўлдош орқали жонли эфирга узатилди. Ушбу тадбир ўтказилган жойда бундан 50-60 йил олдин 56 метрлик сув бўлган. Айни пайтда мазкур ҳудудга саксовул экилиб, ўзига хос ўрмонга айлантириш чоралари кўрилмоқда.\nСессияга Ўзбекистон Парламенти депутатлари, Ўзбекистон Республикаси ҳукумати аъзолари, Ўзбекистон Республикаси Фавқулодда вазиятлар вазирлиги масъуллари, Қорақалпоғистон Республикаси Жўқорғи Кенгеси ва Вазирлар Кенгаши раислари, шаҳар ва туманлар ҳокимлари, олимлар, тадбиркорлар, Мўйноқ халқи ва оммавий ахборот воситалари вакиллари иштирок этди.\nПрезидентимиз Шавкат Мирзиёевнинг Олий Мажлисга Мурожаатномасида белгиланган вазифалар ижроси юзасидан фикр алмашилди. Юртбошимизнинг нафақат Олий Мажлисга, балки бутун халқимизга йўллаган Мурожаатномасида Орол ва Мўйноқ мавзусига алоҳида эътибор қаратилгани таъкидланди.\n– Орол денгизи 45-50 йил давомида бир авлоднинг кўз ўнгида йўқолиб кетди, – дейди Қорақалпоғистон Республикаси Жўқорғи Кенгеси Раиси М. Ерниязов. – Ҳозирда денгизнинг қуриган майдонида жуда катта саҳро пайдо бўлиб, ундан йилига 100 миллион тонна тузли чанг кўтарилади. Бу зарралар олис-олислар – музликлар, Европа давлатлари, Норвегия ўрмонларигача етиб бормоқда. Жаҳон муаммосига айланган Орол фожиаси оқибатларини юмшатиш юзасидан Муҳтарам Юртбошимиз амалий ташаббуслар билан чиқди ва бугунги кунда унинг илк натижалари кўринмоқда. Президентимиз БМТ Бош ассамблеясининг 72-сессиясида бу муаммога жаҳон ҳамжамиятининг эътиборини тортган эди. Яқинда БМТнинг Оролбўйи минтақаси учун Инсон хавфсизлиги бўйича кўп томонлама шериклик асосида Траст фонди ташкил қилиниб, унга дастлабки кунларданоқ Япония, Норвегия, Қатар ва Саудия Арабистони давлатлари маълум миқдордаги маблағни йўналтирди.\nПрезидентимиз ўтган йилнинг ноябрь ойида Қорақалпоғистонга ташрифи чоғида Мўйноқ туманига ҳам ташриф буюрди ва аҳоли билан суҳбатлашди. Уларнинг истак ва таклифларини тинглади ва ташриф якуни билан Қорақалпоғистон бўйича Дастур қабул қилинди. Ушбу дастурга 973 лойиҳа киритилган. мазкур лойиҳаларни амалга ошириш учун қарийб 12 триллион сўм маблағ ажратилиши режалаштирилган. Ушбу лойиҳалар асосида 12-13 мингга яқин янги иш ўрни яратилади.\nПрезидентимизнинг 2017 йил 28 февралда “Қорақалпоғистон Республикаси Мўйноқ туманини 2017-2018 йилларда ижтимоий-иқтисодий ривожлантириш ва аҳоли бандлигини таъминлашга доир қўшимча чора-тадбирлар тўғрисида” ги қарори қабул қилинган эди. Ушбу ҳужжат билан қабул қилинган икки йилга мўлжалланган дастур бўйича Мўйноқда замонавий меҳмонхоналар, ижтимоий объектлар, кичик саноат зоналари барпо қилинди. Аҳолининг асрлик орзуйи бўлган 101 километрлик тоза ичимлик сув қувурлари тортилди.\nДавлат раҳбарининг Орол муаммосини ечишга янгича ёндашуви бўйича Олий Мажлис Қонунчилик палатаси спикери ўринбосари Б.Алихановнинг таъкидлашича, ярим асрдан буён Орол муаммосини ҳал қилиш бўйича “пичоққа илинадиган” ҳеч нарса ишланмаган. Минбарларда, йиғилишларда “Орол, Орол” деб қуруқ бонг ура берганмиз, лекин эътиборли самарага эришмаганмиз.\nБугун бу ерда олиб борилаётган ишлар кишини лол қолдиради. Оролбўйи ҳудудини экологик инновация ва технологиялар зонаси деб бежизга аташмади. Оролнинг қуриган майдонида саксовул экиш ишларига бошчилик қилиш Фавқулодда вазиятлар вазирлигига топширилди. Ҳимоя ўрмонзорларни барпо қилиш мақсадидаги ишлар 2018 йил 17 декабрдан бошланди. Ушбу тадбирга Қорақалпоғистон Республикасидан 217, республикамизнинг 11 вилоятидан 290, жами 507 муҳандислик ва қишлоқ қурилиш техникалари Оролнинг қуриган майдонига сафарбар қилинди. Мўйноқда 45 километр узоқликда, Оролнинг қуриган тубида штаб ташкил қилинди. Шу кунга қадар 77 минг 997 гектар майдонда қум сақловчи ариқлар тортилди. 27 минг 215 гектар майдонга саксовул уруғлари сепилди ва кўчатлари ўтқазилди. Бундан ташқари, самолётлар ёрдамида 18 парвоз амалга оширилиб, жами 4 минг 400 гектар майдонга саксовул уруғлари сепилди. Ушбу ишга тегишли олимлар ҳам жалб қилиниб, тупроқ таҳлиллари олинмоқда.\nШу ўринда Мўйноқ далаларида ўсиб турган саксовул уруғларини йиғиб, штабга етказиб бераётган одамларнинг кўмагини алоҳида таъкидлаш ўринли. Маълумот ўрнида саксовул уруғининг 1 килограмми 15 минг сўмдан сотиб олинаётганини айтиб ўтиш жоиз. Бир киши кунига 10 килограммгача уруғ йиғиши имконияти бор. Бу бир кунда 150 минг сўм дегани. Мўйноқликларнинг таъкидлашича, баъзи оилалар бир кунда 800 минг сўм пул олмоқда. Маълумотларга қараганда, мўйноқлик 600 киши шу иш билан банд.\nОролнинг қуриган тубида ўтказилаётган тадбирларга 1 минг 300 дан ортиқ киши жалб қилинган, улардан 900 таси уруғ теришга ва қолганлари экишда иштирок этмоқда.\nЎтган йили Қорақалпоғистонга ёпирилган туз бўрони кўпчиликни ташвишга солиб қўйди. Жойларга чиқиб, ушбу туз аралаш чанг тўзоннинг қишлоқ хўжалигига зарари мутахассислар ва олимлар томонидан ўрганилиб чиқилди ва тузли қумлар қишлоқ хўжалиги экинлари баргларига ўрнашиб, устки қисмини қоплаб олган ҳамда баргларини куйдириб, қовжиратиб қўйганлиги маълум бўлди. Шундан сўнг ҳудудда бронхиал астма ва аллергик ренит касалликлари авж олди. Мана шундай муаммоларнинг олдини олишда саксовулзорлар барпо қилиш зарур.\nОролнинг қуриган тубини ўрмонзорга айлантириш ана шундай экологик, иқтисодий ва ижтимоий муаммоларга ечим бўла олади. Ушбу муаммога тегишли чора кўрилмаганда 20-30 йилдан сўнг аҳвол бундан ҳам ёмон тус олган бўлар эди.\nСаксовул ўзидан кислород чиқаради ва ҳавонинг ифлосланишининг олдини олади, бу – ҳозирги олиб борилаётган тадбирнинг экологик мазмуни. Ўрмонзорлар пайдо бўлгандан кейин ҳудудда яйловлар пайдо бўлади, чорвачилик ривожланади. Бу эса иқтисодий масалаларга ечим бўлади ва унинг натижасида аҳолининг ижтимоий аҳволи яхшиланади.\nҚатор араб давлатларида саҳродан туризмни ривожлантиришда самарали фойдаланилади. Туяларда сайр қилиш, саҳроларда раллилар ташкил қилиш, ов туризми аа бошқа имкониятларимизни ишга солиш вақти келди. Бу ҳам ижтимоий-иқтисодий муаммоларга ечим бўлади.\nТадбирда юртимизнинг барча жойларидан, ҳаттоки бошқа давлатлардан ҳам юртдошларимиз бошланган хайрли ишга дахлдор эканликларини маълум қилди.


Таъсирчан тадбирлар партия нуфузини юксалтиради | "Адолат" СДП\nМамлакатимизда Президент сайлови тобора яқинлашмоқда. Сиёсий партиялар ҳам тарғибот тадбирларини кучайтирмоқдалар. “Адолат” СДПнинг Наманган вилоят сайловолди штабида ҳам иш қизғин. Бу ерга тез-тез мурожаатчилар ташриф буюриб турибдилар. Навбатчи телефонга ҳам қўнғироқлар бўлиб турибди. Сайловчилар ўзларини қизиқтирган саволларга муфассал жавоблар олмоқдалар.\n– Шу кунларда ҳар бир партия фаолининг тарғибот тадбирларида иштирок этишига эришишни ўз олдимизга асосий мақсад қилиб қўйганмиз, - дейди “Адолат” СДП Наманган вилоят Кенгашининг раиси Исроилжон Жўраев. – Бу, бизнинг сиёсий куч сифатидаги нуфузимиз юксалишига хизмат қилиши лозим. Аҳоли билан мулоқотлар, давра суҳбатлари, учрашувларни барча туманларда ўтказиш режалаштирилган. Шу ўринда мавзулар ранг-баранглигини таъминлашга ҳам алоҳида эътибор қаратилган. Мазкур омил тадбирларнинг таъсирчанлиги ва самарадорлигини оширишга кўмаклашиши шубҳасиз.\nМасалан, Давлатобод туманида ташкил этилган учрашув "Адолат - ҳар бир инсон учун!" деб номланди. У доим одамлар бидан гавжум бўладиган Ёшлар боғида ўтказилди. Маърифий-маданий тадбирда атрофдаги маҳаллаларнинг фуқаролари, олимпия заҳиралари коллежи педагог ходимлари, талаба ёшлар ва партия фаоллари қатнашдилар. Дастлаб маҳаллий санъаткорлар ижросидаги куй-қўшиқлар барчанинг қалбига шукуҳ ва байрамона руҳ бахш этди. Коллеж тарбияланувчилари бўлган каратэчи ва гимнастикачиларнинг чиқишлари эса тўпланганларнинг спортга қизиқишларини янада оширди. Шундан сўнг бўлажак сайловлар, партиямизнинг айни кунлардаги фаолияти ҳақида сўз юритилди. Пировардида фаол иштирок этганлар эсдалик совғалари билан тақдирландилар.\n– Тадбирдан сўнг коллежнинг юқори босқич талабалари билан суҳбатлашдим, - дейди “Адолат” СДП Давлатобод туман кенгашининг раиси Венера Отажонова. – Улар катта таассурот олганликларини изҳор этишди. Шу билан бирга партиямиз ҳақида кўплаб саволлар беришди. Мен уларга батафсил жавоб қайтардим. Сайловда илк бор иштирок этадиган ёшларга сиёсий адабиётлар ҳам совға қилдик.


Жамият 16:53 / 06.10.2021 78299\n«Соат тахминан 2:15ларда Қуйи Чирчиқ тумани осмонида астероид учиб ўтди. Уни телефонимда видеога олдим, лекин астероид бирор шовқин-сурон чиқармади», дейди Kun.uz’га юборилган видео муаллифи.\nKun.uz мухбири ушбу видеоларда акс этган осмон жисми нима эканлиги ва унинг табиатига аниқлик киритиш мақсадида Мирзо Улуғбек номидаги Астрономия институти директори ўринбосари Юсуф Тиллаев билан боғланди.\nМирзо Улуғбек номидаги Астрономия институти директори ўринбосари Юсуф Тиллаев\n«Осмон жисмларининг сезилмай қолиши жуда хавфли ҳисобланади. Масалан, сайёрамизга метеоритларнинг урилиши тез-тез бўлмаса ҳам кузатилиб турадиган ҳодиса. Энг сўнгги кучли тўқнашув 1908 йилда содир бўлган. Сибирдаги Тунгуска дарёсига 50-100 метр диаметрдаги олов шари урилишдан ҳосил бўлган портлаш кучи 1945 йилдаги Хиросимага ташланган атом бомбаси кучидан 185 марта кучлироқ бўлган.


Аризона штатида суюқ шоколад ташувчи юк автомашинаси ағдарилиб кетди. Бу ҳақда маҳаллий жамоатчилик хавфсизлиги бошқармаси хабар берган. — шоколад дарёси Флагстафф ...\n11 июль куни дунё бўйлаб Халқаро шоколад куни нишонланмоқда. Бу байрам французлар томонидан ўйлаб топилган бўлиб, 1995 йилдан буён нишонлаб келинади. Бу кунда баъзи мамлакатларда ... 1995 йилдан буён нишонлаб келинади. Бу кунда баъзи мамлакатларда шоколад кунига бағишланган фестиваллар ва бошқа байрамлар ўтказилади. шоколад ...\nЖанубий Африка уруши даврида ҳарбийларга жўнатган бир жомадон шоколад 118 йилдан кейин топилди. Бу ҳақда «Hurriyet» хабар бермоқда. Қиролича ... Виктория 1899 йили урушдаги ҳарбийларни рағбатлантириш учун уларга шоколад жўнатмоқчи бўлган. Қироллик оиласи масъуллари шоколад ишлаб чиқарадиган ...\nБир дона шоколаднинг нархи — 7728 евро! Унга аллақачон харидорлар топилган\nбўлиб ўтган халқаро фестивалда дунёдаги энг қиммат шоколад намойиш этилди, деб хабар берди «The Portugal News». Энг қиммат ширинликнинг нархи 7728 евро миқдорида баҳоланди. Уни португалиялик ... каратли олтин билан безатилган. Нашрнинг ёзишича, Даниэль Гомес бу шоколадни яратиш учун бир йилдан зиёд вақт сарфлаган. Дунёнинг энг қиммат ...\nшоколаднинг қандай фойдали жиҳатлари мавжуд?\nкуни шоколад истеъмол қилиш қон босимини тушириб, холестирин миқдорини камайтиради. Қон томирларини мустаҳкамлайди ва юракни ҳимоя қилади. шоколад ... Швейцариянинг «Nestle» компанияси машҳур «Kit-Kat» пушти рангдаги шоколадининг янгиланган кўринишини сотувга чиқарди. Бу ўзгача шоколадга ...\nмоддалар аниқланганини маълум қилди. Яъни қандолат, хусусан шоколад тайёрлашда кенг фойдаланилаётган пальма ёғи 200 даражадан юқори ... туғдиради. Бугун биз ҳар куни истеъмол қилаётган сутли маҳсулотлар, шоколадли қандолат маҳсулотларида ҳам пальма ёғидан кенг фойдаланилади. ...\nянги технологиялар ёрдамида амалга ошириш мумкин. Бутун дунёдаги шоколад тайёрланувчи какао ловияларининг ярми ҳозирда Ғарбий Африканинг ... ва Гана мамлакатида мавжуд. Олимларнинг айтишича, кейинги йилларда шоколад учун хомашё етиштиришда бу ҳудудлар яроқсиз ҳолатга келади. АҚШнинг ...


Сирдарёлик фермер ёшларни ҳамкорликка чорлади | O'zLiDeP\nСирдарёлик фермер ёшларни ҳамкорликка чорлади\n“Меҳнат шуҳрати” ордени ҳамда “Шуҳрат” медали соҳиби, кўп тармоқли фермер хўжалиги раҳбари Баҳодир Бегматов ёшларни ҳамкорликка чорлаб шундай деди:\n- Ким биз билан ишлашни хоҳласа келсин. Биз билан ишлайдиган ёшлар керак. Ер ҳам берамиз, ишлаб чиқаришнинг қайси соҳасида ишлашни хоҳласа ёрдам ҳам берамиз, зарур бўлса маблағ билан ҳам таъминлаймиз. Келинглар ҳамкорликда иш ўрганинглар, ҳунарли бўлинглар, умрингиз бекор ўтмасин. Алоҳида фаолият юритишларига ҳам шароит яратиб берамиз. Ҳудудларимизда қанча унумдор ерлар мавжуд ...”\nO‘zLiDeP Сирдарё вилоят Кенгаши, Ёшлар иттифоқи вилоят Кенгаши, Ёшлар иттифоқи ҳузуридаги Ёш фермерлар Кенгаши ҳудудий бўлинмаси, ИИБ ҳамкорлигида Гулистон туманидаги “Орол неъматлари” кўп тармоқли фермер хўжалигида “Фермер – мулкдор, тадбиркор, ишбилармон” мавзуида ёшлар саёҳати уюштирилди.\n- Фермерликни биринчилардан бўлиб 25 ёшимда бошлаганман, - деди Баҳодир Бегматов. - Ўшанда биттагина “Алтай” тракторини сотиб олишга қурбимиз етган. Аммо ерни олишга олганману бошда қийналганман. Лекин кўпчилик олдида уялиб қолмаслик учун тиним билмай ишладим, ҳаракат қилдим. Вақти келса ухламаган кунларим ҳам бўлди. Фақат ишни ривожлантиришга, нимаики янгиликни кўрсам шуни ҳаётга татбиқ этишга интилдим. Бугунги кунда ҳамма техникамиз мужассам. Тумандаги барча фермер хўжалигига хизмат кўрсатиш имкониятига эгамиз. Ундан кейин йилқичилик, балиқчилик, ўрдакчилик каби бир қатор соҳаларга қўл урдик. Ҳалол меҳнат, тинимсиз изланиш туфайли ишларимиз олға силжиб бораверди. Ғалла, пахтадан ҳар йили йиллик режани мунтазам 150-180 фоиз қилиб уддалаб келаяпмиз. Буни ҳозир осонгина гапириб ўтаяпману буларнинг барчасининг замирида машаққатли, ҳалол меҳнат ётибди. Ерга меҳрингни бериб ишласанг, унга сарфлаган маблағингни беш-ўн баравар қилиб қайтариб оласан. Мен буни ўз фаолиятимдан олиб айтаяпман.\nМинг марта эшитгандан кўра бир марта кўрган афзал ақидасига амал қилган Баҳодир Бегматов ёшларни икки йил аввал ташкил қилган 1,5 гектарлик узумчилик хўжалигига бошлади. Бир қатор қилиб кўтарилган, деҳқон меҳридан баҳра олиб яшнаб ривожланаётган узум кўчатлари ҳозирдан нишона берган. Баҳодир Бегматовнинг таъкидлашича, ҳали узум ниҳолларининг новдаси пишиб етилмаган, узум асосан уч йилдан сўнг ҳосилга киради. Узумнинг сара - ҳусайни, қора ҳусайни, мерседес каби 6 хилдан зиёд нави экилган бу узумзордан келгусида катта даромад олиниши кутилмоқда.\nФермернинг 1,5 сотихлик боғига ташриф буюрганлар ғарқ пишиб ётган, новдалари ҳосилини кўтара олмай эгилган боғни кўриб ҳавасларини яшира олишмади. Айни ширага кирган қароли, олма, ўрикларни дарахт шохидан узиб ейишнинг гашти ўзгача бўлди.\n40 гектар ерга экилган чигитнинг султон нави гулга кирган. Гўза ниҳолларига учинчи маротаба ишлов берилаётган майдонннинг ҳар гектаридан бу йил 50 центнердан пахта ҳосили олиш режалаштирилган.\nШундан сўнг ёшлар фермернинг 3 мингдан зиёд 2 ва 5-6 ойлик ўрдак-ғоз, ҳамда 50 дан зиёд курка парваришланаётган хўжалигида бўлишди. Меҳмонларни кутиб олган иш юритувчи Акрам Салимов уларни парваришлаш сирлари, парҳез гўшт етиштириш ва бу тармоқнинг афзалликлари хусусида гапириб берди. Тармоқни оилавий ривожлантиришга кўмаклашаётган Акрам Салимов балиқчилик хўжалигининг фаолияти билан ҳам таништирди. 20 гектар ерда ташкил қилинган сунъий кўлда 29 мингта балиқнинг сазан, толсталоб, амур турлари етиштирилаётган экан. Кузда балиқчиликдан ҳам халқ дастурхонига 50 тоннадан зиёд балиқ маҳсулоти етказиб бериш мақсад қилинган.\nБу фермер, мулкдор, тадбиркор ва ишбилармон Баҳодир Бегматовнинг ҳамма қирралари эмас. У савдо, қурилиш соҳаларида ҳам самарали иш олиб бормоқда. Турк ҳамда хитойлик ишбилармонлар билан 3 та йўналиш бўйича мақсадли фаолият йўлга қўйилди. Дастлаб пайпоқ тўқиш цехи ишга туширилган бўлса, бугунги кунда турли ёшдаги аҳоли учун крассовкалар, темирга нақш ўйиш соҳаси ҳам олиб кирилди. Биргина турк ҳамкорлари билан ишга туширилган тўқимачилик корхонасида 500 дан зиёд хотин-қизлар ишга жалб қилиниб, уларга барча шароитлар яратиб берилди. “Зиннур лак-бўёқ” ишлаб чиқариш корхонаси ҳам ўзининг сифатли қурилиш маҳсулотлари билан танилиб қолди. Туман марказида ташкил қилинган “Grand study” ўқув марказида инглиз, она тили, корейс тиллари билан бир қаторда математика, физика каби бир қатор фанлар бўйича мукаммал машғулотлар олиб бориляпти.\nСаёҳатдан сўнг яна дала шийпонида жамулжам бўлган ёшлар ўз саволларига атрофлича жавоблар олишди.\nТиниб-тинчимас фермер, мулкдор доимо изланишда. Эронлик ҳамкорлар билан 10 миллион долларлик лойиҳани амалиётга татбиқ этиш ҳамда Белорус тадбиркорлари билан янги-янги лойиҳаларни олиб кириш тараддудида.


ҲОМИЛАДОР АЁЛЛАРГА ТАВСИЯ ЭТИЛМАЙДИ!!!\nБатафсил... Янги шарх қўшиш ҲОМИЛАДОР АЁЛ БИЛИШИ КЕРАК БЎЛГАН 13 МАЪЛУМОТ Она вужудидаги митти юракнинг овоз бериши жуда ёқимли ҳолат. Айниқса, унинг ҳаракатланиши ўзгача кайфият бағишлайди. Батафсил... Янги шарх қўшиш ЎҒИЛ ТУҒИЛСИН ДЕСАНГИЗ, ГУРУЧ ЕНГ!\nФарзанд кўришни режалаштирган жуфтликларни биргина савол қийнайди: орзиқиб кутилган бахтга эриша олармиканмиз? Батафсил... Янги шарх қўшиш РЕЗУС-ЗИДДИЯТ: МУАММОНИНГ ЕЧИМИ БОРМИ?\n«Резус-зиддият» атамасини ҳомиладорликни бошидан кечирган ҳар бир аёл эшитган. Батафсил... Янги шарх қўшиш ҲОМИЛАДОРЛИКДА БОШ ОҒРИСА\nБош оғриғининг бир қанча сабаблари бўлиши мумкин: гормонал ўзгаришлар, қон босимининг пастлиги, гипертония, нотўғри таомланиш, оч қолиш, ортиқча вазн, уйқуга тўймаслик, жисмоний хорғинлик. Батафсил... Янги шарх қўшиш ФАРЗАНД КЎРИШНИ НИЯТ ҚИЛГАН ЭР‒ХОТИНЛАР УЧУН 15 МУҲИМ ҚОИДА\nБиласиз, ушбу рукнимиз бўлажак оналарга бағишланган. Бугун эса ноанъанавий тарзда уни бўлажак оталар учун тайёрладик. Батафсил... Янги шарх қўшиш ПАҲЛАВОН ТУҒИЛАДИ! Ҳар бир она паҳлавондек фарзанд кўришни, унинг дўмбоқ юзу қўлчалари билан фахрланишни орзу қилади. Батафсил... Янги шарх қўшиш ҲОМИЛАДОРЛИКДАГИ ДЕПРЕССИЯДАН ҚАНДАЙ ҚУТУЛИШ МУМКИН?\nСтатистика бўйича ҳомиладор аёлларнинг қарийб 20 фоизи енгил ёки ўрта даражадаги депрессияга мойил бўлишади. Батафсил... Янги шарх қўшиш ТУҒРУҚДАН КЕЙИНГИ ҚОРИН МУАММОСИ!\nҚуйидаги машқларни мунтазам бажариб борсангиз, қорин мушакларини чиниқтириб, таранглашишига эришишингиз мумкин. Батафсил... Янги шарх қўшиш Бошқа мақолала...


МУҲОКАМАДА: ДОЛЗАРБ ҚОНУН ЛОЙИҲАСИ\nЎзбекистон Республикаси Олий Мажлиси Қонунчилик палатасининг навбатдаги мажлисида "Одам иммунитет танқислиги вируси келтириб чиқарадиган касаллик (ОИВ инфекцияси) тарқалишига қарши курашиш тўғрисида"ги Қонун лойиҳаси иккинчи ўқишда қизғин муҳокама қилинди. Муҳокамалар чоғида одам иммунитет танқислиги вируси (ОИВ) келтириб чиқарадиган ОИТС касаллиги ҳозирги вақтда барча мамлакатлар учун глобал муаммога айлангани алоҳида қайд этилди.\nУшбу қонун лойиҳаси юзасидан сиёсий партиялар фракциялари ҳамда Экологик ҳаракатдан сайланган депутатлар гуруҳи аъзолари ўз нуқтаи назарларини билдирдилар.\nЎзЛиДеП фракцияси вакилларининг таъкидлашича, Ўзбекистонда ушбу касалликнинг олдини олиш бўйича доимий тизимли иш олиб борилмоқда. 1999 йил августда қабул қилинган "Одам иммунитет танқислиги вируси билан касалланишнинг (ОИВ касаллигининг) олдини олиш тўғрисида"ги Қонун ушбу соҳани тартибга солишга қаратилган асосий ҳуқуқий ҳужжат ҳисобланади.\nШу билан бир вақтда, хал¬қаро тажрибани ҳар томонлама таҳлил қилиш ўтган давр мобайнида ОИВ инфекцияси тарқалишига қарши курашиш масаласига ёндашувлар кескин ўзгарганлигини кўрсатмоқда. Бу ушбу соҳадаги муносабатларни тартибга солувчи амалдаги қонунни янада такомиллаштириш зарурлигини белгилаб берди. Амалдаги қонунда ОИВ инфекцияси тарқалишига қарши курашиш бўйича тадбирларни мувофиқлаштирувчи Республика комиссияси фаолия¬ти, унинг ваколатлари, уни ташкил этиш тартиби ҳуқуқий тартибга солинмаган.\nКасалликка қарши курашиш соҳасидаги муносабатларни ҳуқуқий тартибга солиш босқичма-босқич такомиллаштириш йўли билан амалга оширилмоқда, деб таъкидлашди ЎзХДП фракцияси депутатлари. Шу муносабат билан мамлакатимиз ва чет эл тажрибасига мувофиқ ушбу соҳани тартибга солишга қаратилган "Одам иммунитет танқислиги вируси билан касалланишнинг (ОИВ касаллигининг) олдини олиш тўғрисида"ги Қонунни такомиллаштириш зарурати пайдо бўлди.\nҚонун лойиҳасида ушбу соҳанинг ҳуқуқий муносабатларини тартибга солишга доир муҳим нормалар ўз аксини топган ва ОИВ инфекцияси тарқалишига қарши курашиш соҳасидаги давлат сиёсати белгиланган. Масалан, тиббий текширувдан ўтиш тартиби алоҳида нормалар билан белгиланмоқда. Ушбу қонуннинг қабул қилиниши бу йўналишда иш олиб бориш ва тадбирлар ўтказишнинг ҳуқуқий асосларини кенгайтиради, бунда Қонунда масъул шахсларнинг ваколатлари, ҳуқуқлари ва мажбуриятлари янада аниқроқ белгилаб қўйилади, деб ҳисоблайди ЎзХДП фракцияси аъзолари.\nЎзбекистон "Миллий тикланиш" ДП фракциясининг фикрича, аҳоли саломатлигини мустаҳкамлаш, жамият ва ҳаёт учун хавфли бундай касалликларнинг олдини олиш ва уларни бартараф этишга қаратилган миллий давлат дастурларини кучайтириш муҳим. Тарихий жиҳатдан Ўзбекистон халқига хос, буюк аждодларимиз асарларида ўз аксини топган соғлом турмуш тарзи ва саломатлик маданияти анъаналарини кенг тарғиб қилишни фаоллаштириш зарур.\nШу муносабат билан Ўзбекистон "Миллий тикланиш" ДП фракцияси аъзолари ОИВ инфекцияси тарқалишига қа¬р¬¬ши курашиш бўйича бевосита фаолият олиб борадиган давлат органларининг тиббий текширувдан ўтиш тартибини ҳамда ОИВ инфекциясини тарқатганлик учун жавобгарликни белгиловчи айрим нормалари юзасидан таклифлар билдирдилар.\nОИВ инфекцияси тарқалишига қарши курашиш соҳасидаги давлат сиёсатининг самарадорлигини ошириш, уш¬бу соҳага бевосита дахлдор давлат органлари фаолиятини аниқ тартибга солиш тарафдори бўлган Ўзбекистон "Адолат" СДП фракцияси ҳам ўз нуқтаи назарини билдирди. Фрак-циянинг фикрича, қонун лойиҳаларида ҳудудий ОИТСга қарши курашиш марказларининг ҳуқуқлари, мажбуриятлари ҳамда фаолият кўрсатиш тартиби аниқ ифодаланиши ва белгиланиши керак. Тиббий текширувдан ўтиш турларини, амалдаги қонун ҳужжатларига мувофиқ ОИВ инфекциясининг тарқалиши учун жавобгарликни белгилаб қў¬йиш турлича талқинлар ва шарҳларни келтириб чиқармаслиги керак.\nЭкологик ҳаракатдан сайланган депутатлар гуруҳининг фикрича, қонун лойиҳасида ушбу соҳадаги давлат сиёсати, Ўзбекистон Республикаси Вазирлар Маҳкамаси, Соғлиқни сақлаш вазирлиги, жойлардаги давлат ҳокимияти органларининг ОИВ инфекцияси тарқалишига қарши курашиш соҳасидаги ваколатлари белгилаб қўйилмоқда. Тегишли ижро этувчи ҳокимият органлари ўртасида қонунчилик даражасида жавобгарлик соҳасининг бундай аниқ фарқлаб қўйилиши ушбу соҳада давлат сиёсатини рўёбга чиқаришда самарадорликни ошириш имконини беради.\n№ 23, 14.06.2013 « орқага


Ироқлик курдлардан бири геноцидда айбланаётган Саддам Ҳусайн судида кўрсатма бериб, 1988 йилда ўзи яшаган қишлоққа самолётлардан заҳарли газ сочилгани ҳақида гапириб берди.\n26 июн 2022, Тошкент вақти: 15:40\nАли Мустафа Ҳама исмли курд ўз қишлоғи устида саккизтадан ўн иккитагача самолётларни кўрганини айтди.\n“Улар Болисон ва Шайхвисон қишлоқларини бомбардимон қилди. Портлашларнинг овозлари бошқа бомбаларникида фарқ қиларди. Уларнинг овозлари оддий бомбаларникидан баландроқ эди. Болисон устида оч яшил рангли тутун кўтарилди. Шундан сўнг тутун одамларнинг кўзларини ачиштира бошлади ва улар қайт қила бошлади”, - деди 1988 йилда рўй берган воқеа гувоҳи.\nСобиқ диктатор ҳимоячилари газ ҳужуми Эрон ҳомийлик қилган жанггариларга қарши амалга оширилганини таъкидлади.\nСаддам ва унинг олти ёрдамчиси 1988 йилда миллий озчиликни ташкил этувчи курдларга қарши Анфал операциясини амалга оширганликда айбланмоқда. Айблов хулосасида айтилишича, Анфал операцияси оқибатида 182 минг тинч аҳоли ҳалок бўлган.\nСаддам айбдор, деб топиладиган бўлса, унга ўлим жазоси берилиши мумкин.


Kutubxona - Uygʻun Roʻziyev. Ramazonning oʻn beshinchi kuni (hikoya) / Kiril\nSiz shu sahifadasiz: Uygʻun Roʻziyev. Ramazonning oʻn beshinchi kuni (hikoya) / Kiril\nМуаллифУйғун Рўзиев Асар номиРамазоннинг ўн бешинчи куни (ҳикоя)\nТилЎзб Ҳажм33KBБезатишUzgen (admin@kutubxona.com) Қўшилган2010/07/13 Манбаhttp://www.ziyouz.com/index...\nРамазоннинг ўн бешинчи куни (ҳикоя)\nЕртўланинг ачимсиқ ҳавоси димоққа урилиб, кишини беҳузур қилади. Бу ерга илк бор тушган одамнинг зах ва бўғиқ ҳаводан нафаси қайтиб, қоронғилик ичида юраги сиқилиши мумкин. Ертўланинг бир бурчагида кичкина туйнук бўлиб, кун пешиндан оға бошлаганда қуёш нурлари шу туйнукдан йўл топиб кирар ва бу ерни бир муддатгина ғира-шира ёритгандай бўларди. Лекин бошқалар учун қанчалар ёқимсиз бўлмасин, Сайрам Сайилбой ўғли учун бу жой анчагина қулай эди. У кўча-кўйда одамларнинг гап-сўзларидан, кунжак-кунжакларда бир-бирларига шивирлашиб, кинояли кулишларидан безиб, асаблари қақшаган, ёхуд аламзада бўлган кезларида ва баъзида поёни йўқ орзулар гирдобига ғарқ бўлганида мана шу ертўлага шўнғиб кетишни хуш кўрарди. Бундай лаҳзаларда у ҳеч кимни кўришни ҳам, гаплашишни ҳам истамас, ҳатто йиғма каравотини ҳам ертўлага тушириб олиб, ёлғиз ўзи зимистонда нафас олгиси келар эди. У худди мана шу ерда ҳаловат топар, ўзини мутлақо эркин ва хотиржам ҳис этарди.\nУнинг бундай феълини деярли бутун қишлоқ билиб қолган ва улар токи Сайрамнинг ўзи остона ҳатлаб чиқмагунча уни айтарли безовта қилишмас эди. Фақатгина ҳали мактабда ўқиб юрадиган жияни ҳар куни бирров хабар олиб кетар (чамаси онаси ҳоли-жонига қўймай юборса керак, йигитнинг уйга хушламай қадам қўйишидан буни пайқаса бўларди), айниқса, рамазон кунлари бир пиёлада нишолда, бир косада овқат ва кулча нонни олиб келиб, даҳлизга қўйиб кетар, Сайрам билан эса кўпинча туйнук орқали гаплашиб қайтар эди. Ҳар йили рамазон ойини у ҳаммадан бўлакча ўтказарди. Ҳар ҳолда ертўлага бутунлай қамалиб олмаса ҳам, лекин бир ой давомида ўзини чиллага солган каби ҳовлисидан бир қадам чиқмас, ҳатто тирикчиликни ҳам унутган кўйи, рўза тутиб, беш вақт намозни ўқиб, уйида ўзини у-бу юмушлар билан овунтириб юрарди. Унинг бошига бахт қуши бир қўниб, қочган ва ҳаётини бутунлай остин-устун қилиб юборган ўша аламли воқеа ҳам айнан рамазон ойида рўй берган эди-да. Мана, энди ҳар гал рамазон эшик қоққанда Сайрам Сайилбой ўғлининг қалбини изтироб фаришталари чертиб ўтади.\nЎша воқеа бундан роппа-роса ўттиз беш йил муқаддам рўй берган эди ва лекин чолнинг хотирасида бу худди икки кун олдин содир бўлгандек туюлар, шу боисдан ҳам унинг юрагидаги умид учқунлари батамом сўниб улгурмаган ва келаётган ҳар бир кундан қандайдир хушхабарни кутиб яшар эди, гарчи одамлар уни аллақачон телбага, амалга ошмас истаклар дарёсига шўнғиган овсарга чиқариб қўйишган бўлса ҳам.\nСайрам ертўладан чиқаркан, уй деразасидан уфққа бош қўяётган қуёш шуъласидан кўзлари қамашиб, бир муддат боши айланди. Шунда биринчи бор ўзини гўё қабрдан чиқиб келаётгандек ҳис қилди. «Мен ўлган одамман, бунга кўп йиллар бўлган, — дея ўйлади у. — Фақат ўзимча тирикман, холос. Одамлар ўлганимни аллақачон пайқашган, фақат ҳаммалари кўмишолмай ҳалак. Шунинг учун ҳам мени кўрганларида тирилган мурдани кўргандек ажабланиб қарашади, устимдан кулишади. Мана, бугунги кун ҳам ўтди — қизғанчиқ ва мазмунсиз кун. Аммо ана у бўзараётган офтоб эртага яна чарақлаб бош кўтаради. Ана ўшанда истайманми, йўқми, менинг умидларим яна уйғонади. У қайтиши керак. Унгача мен ўлмайман, она ер мени ўз қаърига тортиб кетмайди. Топталган ғурурим, йигитлик шаъним тикланиши керак. Ғурурсиз, шаънсиз ўлиб бўлмайди. Уларсиз ўлиб кетсам, у ҳолда калтакланган итдан, бўғизланган қўйдан қандай фарқим қолади? Ахир, мен инсон бўлиб дунёга келганман-ку»;.\nКейин у даҳлиздаги стол устида турган дастурхонни нари сурди-да, пешонасини билаклари устига қўйиб, узоқ хаёлга чўмди. Ҳар галгидек яна ўша манзара, ўша хотиралар қуйилиб кела бошлади...\nСайрам айни йигитлик қувватига тўлганда отаси бу дунёни тарк этди. Шунда муштипар онаси боши гангиб, хавотирга тушиб қолди: ўғли ва қизини кўзи тириклигида уйли-жойли қилиб кетмаса, эртага бу бечораларнинг ҳоли нима кечади? Шу ташвишда қизини биринчи келган совчиларга узатиб юборди-ю, лекин Сайрамнинг уйланиши бироз чўзилди. Йигитнинг ишқи Озод муаллимнинг қизи Муҳаррамга тушди. Шунда ҳали беғубор болалик хаёллари билан яшаб юрган қизнинг ҳам кўнглини муҳаббат насимлари сийпалаб ўтди. Улар аҳду паймон қилдилар. Бироқ бу пайтда Муҳаррам шаҳардаги техникумда ўқиётган эди. (У даврларда қишлоқдан саноқлигина қизлар шаҳарга бориб ўқир эдилар). Лайли-ю Мажнунларни унаштириб қўйишди, бироқ тўйни қиз ўқишни битирганидан кейин қилишга келишиб олишди. Шу тариқа икки йилни сабр-тоқат билан ўтказишга тўғри келди. Ишқ-муҳаббат ҳаётга ҳам, инсонга ҳам гўзаллик бахш этади. Муҳаррамнинг гўзаллиги кундан-кунга таърифларни ожиз қилиб борарди. Сайрамнинг ҳам кучига куч, ғайратига ғайрат қўшилиб бормоқда эди. У колхозда нимаики юмуш бўлса бажарди, барига улгурди, куч ва матонат топа олди. Тўй кунини қизғин меҳнат билан яқинлаштириб борарди.\nАммо тўй куни яқинлашгани сайин Муҳар¬рамнинг авзойида ўзгаришлар учқунлана бошлади. Чамаси, қиз қалбини киши билмас, кўз илғамас бир изтироб исканжага олмоқда эди. Сайрам ҳам буни салгина пайқагандек бўлди, лекин тўйдан олдин ҳамма қизлар ҳам шундай ҳолатга тушади, деб ўзига таскин бериб қўя қолди.\nНиҳоят бир куни Муҳаррам ич-этини тирнаётган ўша дардни юзага чиқарди.\n— Сайрам ака, — деди Муҳаррам сокин тунда ой нурлари жимирлаб турган сой бўйида учрашиб турганларида йигитнинг елкасига кафтларини қўйиб. — Тўйни тезлаштиринг, агар иложи бўлса.\n— Хўп, жуда соз, — деди Сайрам ажабланиб унинг кўзларига тикиларкан, лекин нима сабабдан?\nУ сезиб турарди — қиз қандайдир муҳим гапни унга айтолмай қийналаётган эди.\n— Нима гап, Муҳаррам? — деди у дардини ичига ютаётган қизни юпатаркан.\n— Ҳеч кимдан ва ҳеч нарсадан қўрқма.\n— Мени... Мени бир йигит ҳаддан ортиқ яхши кўриб қолган.\n— Мени назарда тутаяпсанми? — кулди Сайрам.\n— Йўқ, бошқа йигит.\n— Бошқа йигит? Ким экан у, билсам бўладими?\n— У шаҳарлик. Ўқиш жойимизга тез-тез келиб турарди. Ўзи анчагина бадавлат хонадондан, лекин жуда бамаъни, оддий ва самимий йигит.\n— Исми нима?\n— Исми... Мансур.\n— Сен-чи, сен ҳам уни яхши кўрасанми? — деди Сайрам лаблари титраб. Қиз сукут сақлади. — Нега жавоб бермайсан?\n— Биз унаштирилганмиз, Сайрам ака, буни ҳамма билади. Тўйимиз қачон бўларкан, деб шу пайтгача кун санаб яшаб келаяпмиз. Тўйни тезроқ ўтказайлик. У ҳадемай бу ерга келиб, мени ахтариб қолиши мумкин. Агарда у келгудек бўлса, мени олиб қололмасангиз керак.\n— Ораларингизда ҳеч гап бўлмаганми?\n— Йўқ, ҳеч гап бўлмаган. Оллоҳ ва виждоним олдида покман. Унаштирилганимизни унга ҳам айтганман. Лекин барибир ҳоли-жонимга қўймаяпти. Тинчимни ўғирлаяпти. Тезроқ тўйни қилайлик. Шундагина у умидвор бўлмайди, шундагина у ҳам, сиз ва мен ҳам тинч яшаймиз.\n— Ramazon oyi boshlandi, bu oyda deyarli hech kim toʻy qilmaydi. Bunga oqsoqollar ham koʻnishmas, ehtimol. Hech boʻlmasa shu oy oʻtsin.\n— Қайси замонда яшаяпмиз? Эскича удумларни ўйлаб ўтирадиган пайтми ҳозир. Вақт зиқ дедим-ку, наҳотки тушунмаяпсиз?\n— Бўлди, эртагаёқ тўй тараддудига киришаман. Мен сени ҳеч кимга бериб қўймайман. Сени ҳеч ким тортиб олиб кетолмайди.\nСайрам тўйни бошлашга енг шимариб киришиб кетди. Унинг бунчалар шошилаётганлигини кўпчилик одамлар истеҳзо билан қабул қилишди. «Икки йил бир амаллаб чидаган экан-да, энди икки соат ҳам сабр қилолмай зириллашини қаранглар»;, — деб орқаворотдан кулишарди улар. Одатда ҳаддан ортиқ севги домига тушиб қолган йигитлар мана шундай бесабр бўлишади.\nТўй куни ҳам тайин қилинди — рамазон ойининг ўн бешинчи кунига белгиланди. Сайрам оёғи куйган товуқдек эрта-ю кеч тиним билмасди. Ҳамқишлоқлар ҳам қараб туришмади, кимдан нима сўраб чиқилса, борини олиб чиқиб беришарди.\n— Болам, — деди Озод муаллим Сайрамга насиҳат қиларкан, — тўйга кўпам катта харажат қилиб юборма. Ҳолингга яраша, ихчамгина ўтказсанг ҳам ҳеч ким ўпкаламайди. Нега бунчалик шошилаётганингни тушунмадиму, лекин майли, ҳар нима бўлганда ҳам сизлар бахтли бўлсаларинг бас. Раҳматли Сайилбой муаллим қадрдон дўстим эди. Бирга ўсиб катта бўлдик, ҳаётнинг аччиқ-чучугини бирга тотдик, бирга ишладик, урушда ҳам бирга жанг қилганмиз. Афсуски, фарзандларимизнинг бахтини бирга кўриш насиб қилмаган экан. Биз бир-биримизга ҳар доим суянч бўлганмиз. Сизлар ҳам, болаларим, бир-бирингизга суянч бўлинглар. — Ота, мен ҳам бахтли турмуш қурайлик, деб шошилаяпман. Пешонамга Муҳаррамни ёзгани учун тақдиримдан мингдан-минг розиман, — деди Сайрам.\nРамазоннинг ўн бешинчи кунида бутун қишлоқ аҳли тўйхонага тўпланди. Келинни олиб келиш учун Сайрам куёвжўралари билан йўлга отланди. Келиннинг уйида ҳам тўй авжида, ҳамма хурсанд. Туй маросимлари-ю ирим-сиримлар ҳаммаси ўрнида бўлди. Келин замонавий урф бўлаётган оппоқ либосга ўраниб, фариштадек бўлиб куёвнинг ёнига келди. Мулла никоҳ ўқиди. Кейин кексалар икки ёшга оқ фотиҳа беришди. Ой деса ойдек, кун деса кундек келинчак билан уйи томон йўл оларкан, Сайрамнинг қувончи ичига сиғмас эди. Аммо бундай ҳаяжон ва қувончни у Муҳаррамнинг чеҳрасида кўрмади. Унинг юзида тушуниб бўлмас хавотир ва изтироб ҳамон ҳукмрон эди.\n— Мана, никоҳ қийилди, — деди Сайрам секин шивирлаб, — энди ҳеч нарсадан ташвишланмасанг ҳам бўлади.\n— Ҳа, биз никоҳландик, аммо ҳали чимилдиққа етиб борганимиз йўқ. Агар у шу вақт ичида етиб келгудек бўлса, мени олиб қололмайсиз, — деди Муҳаррам қатъий оҳангда.\nШунда Сайрамнинг ҳам ичига ғулғула тушди ва вақтнинг тезроқ ўтишини истаб, қадамларини ҳам тезлатди. Улар ҳовлига кириб борганларида карнай-сурнайларнинг овози янада баландроқ янгради. Тўйхонага тўпланган одамлар уларни кута-кута сабрлари чидамаган ва тантанани аллақачон бошлаб юборишган, шу боис ҳозир базму жамшид айни авжида эди.\nКун бўйи майдалаб ёмғир ёғиб ўтган, ҳозир ёмғирдан кейинги аччиққина изғирин эсарди. Паға-паға булутлар ортидан қизарибгина кўриниш бераётган қуёшнинг уфқ ортига аста бош қўяётганини кузатиб, Сайрамнинг юрагидаги ғулғула баттар ғалаён қила бошлади. Май симириб сархуш бўлган одамлар бири олиб, бири қўйиб гапиришар, чапаклар, қийқириқлардан қулоқ қоматга келарди. Келин-куёв эса тўйхона тўрида бир жуфт кабутардек ўтиришарди. Шунда ҳовли олдига бир машина келиб тўхтади. Ундан барваста уч йигит тушиб, ҳеч кимдан таклифу такаллуф ҳам кутмасдан ичкарига салобатли қадам ташлаб кириб кела бошлади. Уларнинг қишлоқ йигитлари эмаслигини сахту сумматининг ўзиёқ айтиб турарди. Қиёфалари ниҳоятда жиддий, ҳушёр ва бу ерга шунчаки тўй билан қутлаш учун келмаганликларини англаш мушкул эмас эди. Ҳамманинг нигоҳи уларга қадалди ва тўйхона сув қуйгандек жимиб қолди.\n— Мансур! — деди Муҳаррам ҳайратдан энтикиб ва секин ўрнидан турди. — Омадингиз йўқ экан, Сайрам ака, бахтингизни қучишга улгуролмадингиз. Мансур ҳеч нарсадан тап тортмай, тўғри келиннинг олдига келди.\n— Мана, ниҳоят сени топиб келдим, Муҳаррам, — деди у. — Мана бу шодиёналарнинг сенга дахли йўқ. Энди юр, кетамиз.\nУ қўлини узатди. Шунда Муҳаррам ҳам унга қўлини тутқазиб, аста ёнига ўтди. Боядан бери ҳайкалдек қотиб турган ширакайф куёвжўралар вазиятни тусмоллаб, ўринларидан ирғиб туришди. Шу ҳолатда улар кутилмаган бу меҳмонларни ерпарчин қилиб ташлашга чоғланган эдилар.\n— Тўхтанглар, — деди Сайрам столга мушт уриб. Ҳамма яна жой-жойида қотди.\n— Муҳаррам, биз никоҳ ўқитиб бўлдик.\n— Кечиринг, Сайрам ака, — деди Муҳаррам Мансурнинг пинжига тобора маҳкамроқ кириб бораркан.\n— Мен сенга мажбурлаб уйланаётганим йўқ. Сени жонимдан ҳам ортиқ севганимни яхши биласан-ку. Сен ҳам ўз ихтиёринг билан менга теккансан.\n— Ҳамма гапингиз рост, Сайрам ака. Шунинг учун ҳам, бирон шармандалик рўй бермасидан, тезроқ турмуш қурайлик, дедим. Лекин наилож, улгурмадик, бўлар иш бўлди. Энди мен сизники бўлолмайман.\n— Хўп, майли, у сени шунчалар севар экан, лекин сен-чи?\n— Мен ҳам унга бееътибор эмасман. У ёнимда турганида кўзимга муҳаббатдан бошқа ҳеч нарса кўринмай қолади. Сиздан ўтинаман, мендан ранжиманг.\n— Кўзингни ёлғон севги кўр қилиб қўйибди, — деди Сайрам овози хириллаб. — Ҳозир ҳушинг жойида эмас. Бир куни кўзинг очилса, албатта пушаймон қиласан. Билиб қўй, мен сендан бошқа ҳеч кимга уйланмайман, шунинг учун уч талоқ ҳам қўймайман. Бу гапни, мана, халойиқнинг олдида айтаяпман.\nМансур Муҳаррамни машинага томон етаклади. Куёвжўралар дарғазаб бўлиб, уларнинг устига ёпирилиб бормоқчи бўлишди. Сайрам қулочини кенг ёйиб, ҳаммани тўхтатди. Муҳаррам машинага ўтиришга чоғланаркан, сўнгги бор ортига ўгирилиб қаради ва шу заҳоти нигоҳи боядан бери ҳамма воқеаларни сабр-тоқат билан кузатиб, ранги бўздай оқариб турган отасига тушди.\n— Мени кечиринг, отажон, — деди Муҳаррам илтижо билан.\n— Оқпадар! — деди Озод муаллим титраб-қақшаб.\nХалойиқ оёққа қалқиди ва ъъгувъъ дея овоз берди. Қизнинг ёноқлари узра икки томчи ёш думалади. Кейин у машинага ўтирди ва ортига бошқа қайрилиб қарамади. Машина елдек учиб кетди. Болакайлар эса унинг ортидан тош отиб қолишди. Шундан сўнг тўйхонадаги муздай сукунат ҳам бузилди, ғала-ғовур бошланди ва аста-секин одамлар ҳам татимаган базмдан ҳафсалалари пир бўлиб, уй-уйларига тарқа¬лишди.\nБу кўргиликни Сайрамнинг онаси кўтаролмади ва кўп ўтмай ҳаётдан кўз юмди. Сайрам эса айтган гапида туриб олди, қишлоқ аҳли йиллар мобайнида ҳар қанча уринишмасин, уни уйланишга кўнди¬ришолмасди.\nЧол қоронғи тушишини кутиб, ҳовлида ивирсиб юрди. Кейин печкага ўтин қалаб, намоз ўқиб олди ва дастурхонни ҳафсаласизлик билан очиб, совуб қолган овқат билан ифторлик қилди. Шундан сўнг мойчироқнинг пилигини кўтариб, унинг шуъласи билан бироз ўйнади. Бу ҳам сиқилиб бораётган юрагига далда бўлолмади шекилли, уй ичида у ёқдан бу ёққа юра бошлади. Шунда кўзгу ёнидан ўтаётганида бехосдан ўз қиёфасига кўзи тушиб, жирканиб кетди ва апил-тапил ахтариб эски-туски буюмлар орасидан бир неча тишлари синган кўҳна тароқни топиб олди-да, кўпдан бери тарашланмаган соч-соқолини таради. Яна ойна олдига бориб, ўзига обдон разм соларкан, ич-ичидан хўрлиги келиб, унсиз йиғлади. «Йўқ, назаримда ҳаммаси тугади,-деди у муштини деворга ураркан.-Наҳотки ҳамма умидларим пучга чиқди? Толе менга неки берган бўлса, бари омонат бўлди. Дунёга келиб нима топдим? Бошимга қўнган бахт қуши ҳам ҳали кафтимда тутиб улгурмай учди-ю кетди. Омонатга берилган биргина жоним қолди, холос. Ҳадемай, мана, соҳиби қудрат¬нинг элчилари келади-ю, сўнгги омонатини ҳам олиб кетади. Мендан на бир зурриёт, на ном-нишон қолади. Шунча йил одамлар оғзида эрмак бўлдим. Энди ана шу моғорлаган афсоналар ҳам, умримнинг сўнгги лаҳзаларигача ҳамроҳим бўлган ишқ-муҳаббат ҳам ўзим билан тупроққа қоришиб кетади. Ҳойнаҳой анави шитирлаётган ажал шарпаси бўлса керак. Ҳозир у кириб келади-ю, гирибонимдан олади. Ҳа, унинг чангалидан қочиб қутулиб бўлмайди. У тўсиқни ҳам, шафқатни ҳам билмайди. Шу билан армонларга тўла умр ниҳоясига етади»;.\nУ юзини чангаллаб, шу кўйи алламаҳалгача ўтирди. Бир пайт, ҳовлидан қадам товушлари эшитил¬гандай бўлди. Қоронғи тушгандан кейин кузнинг изғирин шамоли эса бошлаган, у хазонларни шитирлатиб, томларнинг тунукаларини тақиллатиб, аста-секин кучаймоқда эди. Бироздан сўнг яна қадам товуши эшитилди ва бу сафар у шамолнинг гувиллашига ҳам, хазонларнинг шитирлаши-ю тунукаларнинг тақиллашига ҳам ўхшамади. Одатда бемаҳалда ҳеч ким Сайрамни йўқлаб келмас эди. Шунинг учун ҳам у сергак тортди.\nСайрам вужуди қулоқ бўлиб, индамай ўтираверди. Бир маҳал дераза оҳиста чертилди. Сайрам шунда ҳам қимирламади. Ташқарида кимдир деразани чертиб-чертиб, охири қаттиқ тақиллата бошлади.\n— Сайрам, оч эшигингни. Эшигингни оч, Сайрам, — деди қалтираган ва йиғламсираган овоз. Бу аёл кишининг овози эди.\nСайрам ҳайратдан энтикиб, дераза олдига борди. Осмонни қоп-қора булут қоплаган, ташқари зим-зиё, бўрон тобора қутура бошлаган эди.\n— Кимсан? — деди Сайрам тез-тез нафас оларкан.\nТашқаридаги аёл дераза олдига яқинроқ келди. шунда чироқнинг хира шуъласида унинг жуссаси кўринди. Юзларини ажин босган, сочлари тўзғиган, жулдур кийимли, алвастимонанд бир аёл Сайрамга илтижоли термулиб турарди. Сайрам дастлаб чўчиб тушди, кейин аёлнинг кўзларига синчковлик билан тикилиб, юраги «шув»; этиб кетди.\n— Муҳаррам! — бақириб юборди чол. — Наҳотки, бу сен?!\nУ аёлни таниди, бир пайтлар юрагига наштар урган ўша қуралай кўзларидан таниди. Ажаб! Табиат Муҳаррамга берган барча гўзалликларини яна қайтариб олиб қўйибди, аммо офатижон кўзларини тортиб ололмабди. Мана шу кўзлар Сайрамнинг юрагининг туб-тубига кириб борган эди. Мана шу кўзларда бир пайтлар ловуллаб ёнган ишқ алангаси ҳали бутунлай сўниб улгурмабди.\n— Мен келдим, Сайрам, остонангга бош уриб келдим, — деди Муҳаррам йиғлаб. — Қари алвастини кечиролсанг, кечир. Кечирилмас гуноҳларимдан ўт. Эшигингни оч, мени бағрингга ол, Сайрам чол.\nСайрам ҳовлиққанидан қоқина-сурина эшикни очди. Шунда аёл жон ҳайбатида ўзини унинг қучоғига отди. Чол бағридаги кампирнинг тўзғиган сочларини силади. Кампирнинг бир тутам жуссаси дир-дир қалтирар, чанқаб-пишнаб нафас олар эди.\n— Бағринг бунчалар иссиқ бўлмаса, Сайрам, — деди аёл ва чолнинг қучоғига янада маҳкамроқ сингиб кетди.\n— Ўттиз беш йилдан бери кутаман сени, — деди Сайрам. — Шу йиллар ичида юрагим музга айланиб кетса керак, деб ўйлаган эдим. Аммо токи муҳаббат уни бутунлай тарк этмагунча юрак қурғур музлашни хаёлига ҳам келтирмас экан.\n— Хайрият, тирик экансан.\n— Ҳа, ўлмадим, Муҳаррам, ўлолмадим. Сен келмасанг, юз йилда ҳам ўлолмай қийналар эдим.\n— Наҳотки, шунча воқеалардан кейин ҳам, шунча йиллар ўтса ҳам мени унутмагансан?\n— Ҳа, сени кутиб яшадим.\n— Қайтишимни билармидинг?\n— Умидвор эдим.\n— Биз никоҳдан ўтганмиз. Сен беталоқ кетган эдинг.\n— Эшитдим, сен бошқа ҳеч кимга уйланмабсан. Мени кечир, Сайрам, ваъдангда бунчалар собит туришингни ўйламабман.\n— Сен-чи, борган жойингда бахт топдингми?\n— Бахт менинг пешонамга битилмаган экан. Эҳтимол, отамнинг қарғиши ургандир. Мансурни хиёнат устида ушлаб, уйдан қувдим. Кейин бошқа эркакка турмушга чиқдим. У ҳам бегона бир аёлга илакишгач, икковлашиб мени қувиб-солишди. Ниҳоят, қариганимда якка-ю ёлғиз ўғлим ҳам мени кўчага ҳайдади. Одамлардан суриштириб, сенинг ҳали ҳам ёлғиз яшаётганингни билдим. Шунда ўлсам, фақатгина сенинг қўлингда ўлишим адолатдан бўлишини тушуниб етдим. Мени жазола, Сайрам, истасанг ҳозироқ ўлдир.\n— Одам ўз бахтини ҳам ўлдирадими, шайтон қиз.\n— Нега бунчалар меҳрибонсан-а, Сайрам?!\nСайрам чол чуқур хўрсинди. Кейин Муҳаррамни янада маҳкамроқ қучоқлаб, жилмайди:\n— Мени меҳрибон қилиб қўйган — сенинг муҳаббатинг, фариштагинам.\n«Ёшлик»; журналининг 2009-йил, 3-сонидан олинди.\n"http://www.kutubxona.com/wiki/index.php?title=Uygʻun_Roʻziyev._Ramazonning_oʻn_beshinchi_kuni_(hikoya)_/_Kiril&oldid=14004" dan olindi


May 2017 – Davronbek's blog\n“Олтин қалам”нинг пробаси қанақа?\nСўнгги кунларда “Олтин қалам” ҳақида мулоҳазалар кўпайибди. Санжар Саид мулоҳазаси ва Беҳзод Қобулов мақоласи билан танишиб чиқдим. Комментларни ўқиб чиқишга вақтим бўлмади. Санжар Саиднинг мулоҳазасини 100 фоиз холис деб бўлмайди. Журналистикада туйғулар, кайфият ва тахминлар эмас, аниқ фактларга таянилган мулоҳазалар қадрланади. Санжар таҳлил қилиб, яхши материал ёза оларди. Шошилинч ёзган мулоҳазасида журналистиканинг олтин қоидасидан бироз четлашган. Энди мулоҳазадаги баъзи жиҳатга Давоми …


15:06 / 28.09.2015 | Хамробек | 1463\nАссаламу алайкум! Бизнинг воҳамизда шундай зиёрат жойлар бўлиб, одамлар унга шифо излаб боришади. Шулардан бири “Хазорбоғ” жамоа хўжалигига қарашли “Халифа бобо” зиёратгоҳи. У зот “яраларни яхши қиламан” деб айтган эмишлар. Ҳозирда одамлар зиёратдан тупроқ олиб яраларига суртишади. Тушунмаганим, ўлган инсон кимга ёрдам бера олади?\nВа алайкум ассалом! Кесак билан истинжо қилиш шариатимизда мустаҳаб ҳисобланади. Ҳозирги тиббиёт ҳам кесак баъзи инфекцияларни ўлдиришини тасдиқлади. “Оиша розияллоҳу анҳодан ривоят қилинган ҳадисда ҳам Расулуллоҳ соллаллоҳу алайҳи васаллам бемор кишига : “Аллоҳнинг исми билан еримизнинг тупроғи баъзимизнинг тупуги билан беморларимизга шифо бўлади. Роббимизнинг изни билан” дер эдилар. (Имом Бухорий ривояти). Бошқа ривоятларда ушбу дуоларни қилиб, тупугини бармоқларига олиб, ўша бармоқларини тупроққа теккизиб, баъзи бир яра ва жароҳатларга суртар эдилар” дейилган. Шу ҳадисга биноан тупроқни баъзи бир жароҳатларга шифо бўлиши мумкин. Лекин буни қабрдаги кишига ҳеч қандай алоқаси йўқ. Сиз айтган каби зиёратларга бориб, қабр аҳлидан шифо, мадад, фарзанд ёки ишларини ривожини сўраш каби ишлар шикр ҳисобланади. Устозимиз бу борада “Тасаввуф ҳақида тасаввур” китобларида қуйидагиларни айтганлар.\nБаъзи суфийлар доирасида тирик ёки ўлик аҳли солиҳлардан мадад сўраш одати бўлган. Улар бошларига бало келса, авлиё ва солиҳлардан балогардон бўлишни сўраганлар. Бошларига тушган мушкулларни кушойиш қилишни сўраганлар. Шунингдек, бирор фойдали иш бўлишини ҳам сўраганлар. Бу ҳол айниқса, одамлар бошига оммавий кулфат тушган пайтларда ёрқин намоён бўлади. Ўша пайтларда зикрлар уюштирилиб, «Ё мадад! Ё мадад!» кўпайиб қолади. Ҳар қавм ўзи эътиқод қиладиган валий ёки солиҳ кишининг номини айтиб мадад сўрайди.\nАксар ҳолларда Хизр алайҳиссаломдан мадад сўраш одат тусига кирган. Оналар болаларини бирор жойга юбораётиб, Хизр бувам қўлласин, дейдилар. Бошқаларда ҳам бунга ўхшаш мадад сўрашлар тез-тез такрорланади.\nОдатда беморлигига шифо излаганлар ҳам бирор авлиёнинг қабрини зиёрат қилиб, назр атаб туриб дардига шифо сўрайди. Баъзилар фарзанд сўрайди. Яна бошқа бировлар ўзининг бошқа ҳожатининг раво бўлишини тилайди. Улар қабр тошларини ўпиб, кўзларига суртадилар. Яна бошқа бидъат ишларни қиладилар.\nУламоларимиз бу ишларнинг барчаларини инкор қиладилар ва уларга қарши курашадилар. Улар тирик ёки ўлик шахслардан, ким бўлишларидан қатъий назар мадад сўраш ширк эканини тинмай таъкидлайдилар.\nАммо баъзи бир тасаввуф сафига суқилиб кириб қолганлар мазкур ишларни ўзларича таъвил қиладилар. Улар аҳли солиҳ кишилар тирикликларида ҳам, ўтганларидан кейин ҳам ўз руҳлари билан мадад бера олишларини даъво қиладилар. Бу даъволарини тасдиқлаш учун турли қиссалар ҳам айтадилар. Улардан баъзиларини мисол тариқасида келтирамиз.\nБир мурид оғир юкни кўтариши керак бўлиб қолибди. У ҳарчанд уринса ҳам, ҳалиги юкни кўтара олмабди. Кейин шайхи эсига тушибди-да, ё пирим, деб туриб кўтарган экан. Дарҳол юкни кўтариб йўлига равона бўлибди. Манзилга етгандан кейин пирининг олдига кириб бўлган ҳодисани айтибди. Шунда пир, юкни сен кўтардинг-у, азобини биз тортдик, деб елкасини очиб кўрсатибди. Қараса, елка юк ботганидан шилиниб кетган эмиш.\nЎша сабаблардан бири шийъа мазҳабидан таъсирланиш, дейдилар мазкур олимлар. Турли омилларга кўра аҳли сунна вал жамоа мазҳабидаги кишилардан баъзилари аҳли ташаййуънинг фикрларидан таъсирланган ҳолатлар ҳам бўлган. Шиа мазҳабидаги кишиларда имом ҳақида ўзига хос эътиқод бор. Ўша эътиқодга биноан имом ғайбни билади, халойиқнинг нидоларини эшитади ва ҳоказо. Баъзи тариқатда юрган кишилар ҳам ўз шайхлари ҳақида мана шу эътиқодни қиладилар.\nЗамонамизнинг кўзга кўринган алломаси Абулҳасан Надавий роҳматуллоҳи алайҳ ўзларининг «Араб шарқидаги саёҳатчининг эсдаликлари» номли китобларида тариқат шайхларидан бирининг эшиги олдида ҳалқа бўлиб олиб зикр қилаётган кишилар «Мадад! Эй, сай-йидим Ҳасан! Сен - султони замон!» деб турганларини кўрганликларини ёзганлар ва шайхлар тавҳидга зид бу ҳолни кўриб туриб жим турганларидан ажабланганлар.\nБаъзи бир илмли тасаввуф шайхлари бу ҳолни енгиллаштириш учун мадад фақат Аллоҳ таолонинг Ўзидангина бўлишини таъкидлаш билан бирга, азиз-авлиёлардан мадад сўраш ишини бошқачароқ тушунча асосида англашга ёки англатишга ҳаракат қиладилар.\n«Аммо «мадад» деган гапларига келсак, албатта, йўқдан бор қилиш ва мадад бериш неъмати фақатгина Аллоҳ таолонинг ёлғиз Ўзига хосдир ва Аллоҳ таолонинг Ўзидангинадир. Бу дунё ҳаёти ҳам, охират ҳаёти ҳам, мулкнинг барчаси ҳам, малакутнинг ҳаммаси ҳам Аллоҳ таолонинг яратиши ва мадади билан бўлади. У зотнинг Ўзи «Ҳаммасини, анавиларига ҳам, манавиларига ҳам Роббинг атосидан мадад берурмиз!» деган. Бу оят комил ва шомилдир. Бошқа бир оятда «Ҳаммаси Аллоҳнинг ҳузуридан, деб айт!» дейилган.\nБанда, йўл ва сабабдир\nБас, агар мадад сўровчи тирик шайхдан мадад сў-раётган бўлса, унинг мадад сўрашдан мақсади илм, иршод ёки дуо сўрашдир. Қалб орқали ёки нафс орқали. Ёхуд шайхнинг иймон сирлари, ибодат қуввати ва Аллоҳ билан бўлган алоқаси билан йўғрилган қувватидан руҳий оқим ёки таъсирини сўрашидир.\nҲар бир махлуқнинг таъсир қилувчи каҳрабо ва магнит оқими ва йўналишлари бор. Буни эски ва янги илм исбот қилди. Ҳамда бунга инсондаги шижоат, мурувват, ҳиммат ва шунга ўхшаш нарсаларни далил қилди. Буларнинг ҳаммаси махфий қувватлардир. Биз уларни турли номлар билан атаб, ахлоқ деб васф қилганмиз.\nСўнгра буни янги илми нафс ҳам тасдиқлади. У ҳасадни инсондаги ёмон қувватга мисол қилиб олди. Бундан инсонда муқобил ўлароқ яхши қувватлар борлигига далилдир. Ўша қувватлар бошқаларга худди ҳасад қилинган шахсга таъсир кўрсатганидек таъсир кўрсатади. Ҳар бир нарсанинг муқобили бордир. Бу унинг зиддидир.\nСўнгра дунёнинг барча дорулфунунлари ва маҳкамалари томонидан эътироф этилган магнит ухлатилиши ҳам бор. Бу нарса инкор қилиб бўлмайдиган далилдир.\nШайх Ибн Қайюм ўзининг «Руҳ» номли китобида тириклар ва ўликларда кўпгина инсоний қувват ва энергиялар борлигини таъкидлаган.\nАгар вафот этган шайхдан мадад сўралса, унинг Ҳаққа яқин ҳолда, барзахда ҳаёт турган руҳидан сўрайди. Ундан ўзининг ишларида Аллоҳга шафоатчи бўлиб йўлланишини сўрайди. Руҳлар ўз оламида замон ва макон чегараси ила боғланмаган ҳолда ҳаёт кечиради. Чегара ва чеклашлар башарий ҳаёт натижасидир. Руҳлар эса озодлик оламидадир. Шубҳасиз, бу нарса энг хатарли тойиш жойларидан биридир. Бунинг тўғри англаб етишга ва забт қилишга фақат ақл эгаларигина қодир бўладилар.\nБу баъзи тасаввуфга нисбат бериладиган жамо-аларнинг алаҳлашга ўхшаш ҳолатларини жоиз нарса деганим эмас. Мен бу мавзуънинг аҳли илм наздида қандай тушунилишини айтиб ўтдим, холос. Ҳар бир ҳаққа ўхшаган ботил ҳам бор. Кўзи очиқ билан кўр, зулмат билан нур тенг бўла олмас».\nБошқа бир замондош тасаввуф ҳақида бир қанча китоблар ёзган мутахассис Саъид Ҳавво роҳматуллоҳи алайҳ ўзининг «Тарбиятунар руҳия» номли китобининг 312-313-бетларида бу борада тамоман бошқача фикр тақдим этади:\n«Авлиёлар Аллоҳ таолонинг «Улар иймон келтирган ва тақво қилганлардир» деган қавлида зикр қилингандирлар. Уларнинг кароматлари шариатдаги шартлари ила собитдир. Шу билан бирга эътиқод шулки, улар розияллоҳу анҳум, ўзларига ҳаётлик чоғларидан ҳам, мамотларидан кейин ҳам наф ва зарар бера олмайдилар. Бас, шундай экан ўзгаларга ҳеч нарса бера олмасликлари турган гап.\nРивоятларда келгандек, кайфиятда қабрларни зиёрат қилиш шариатда суннат ҳисобланади. Аммо ким бўлишларидан қатъий назар қабрдагилардан мадад сўраш, уларга бу ҳақда нидо қилиш, улардан ҳожатларни раво қилишни сўраш, уларга назр аташ, қабрларни безаш, мунаввар қилиш, силаш, Аллоҳдан бошқа билан қасам ичиш ва улардан келиб чиқадиган бидъатлар гуноҳи кабиралар бўлиб, уларга қарши уруш очиш вожибдир. Дарча очмаслик учун бу ишларни таъвил қилишга ўтмаймиз.\nКим Расулуллоҳ соллаллоҳу алайҳи васалламнинг ҳаётларини ўрганса, тавҳидни ҳимоя қилиш энг муҳим масала эканини яққол кўради. Ҳеч шубҳа йўқки, мазкур нидоларга ўхшаш нарсаларни таъвил қилиш имкони бўлса ҳам, улар энг оз деганда баъзи одамлар учун ширк эшикларидан бир эшикдир.\nМен баъзи кишиларнинг авлиё ва шайхларга нидо қилиб мадад сўраш шийъалардан кириб қолган нарса эканини баҳона қиладилар ва бунга шийъалар ишлатадиган мадад сўзини далил қилиб келтирадилар.\nАммо униси ҳам, буниси ҳам тавҳиднинг аслига таъсир ўтказадиган мазкур ишларни оқлаш учун кифоя қилмайди. Аллоҳ таоло бизларга ўтганларга дуо қилишимизни амр қилган, улардан бирор нарсани сўрашга амр қилмаган. Аллоҳ таоло мўминларнинг васфида\n«Улардан кейин келганлар: «Эй, Роббимиз, бизни ва биздан аввал иймон билан ўтган биродарларимизни мағфират қилгин, қалбимизда иймон келтирганларга нафрат солмагин, эй Роббимиз, албатта, сен шафқатли ва меҳрибонсан», дерлар», деган (Ҳашр, 10-оят).\nРасулуллоҳ соллаллоҳу алайҳи васаллам намозимизда «Бизга ва Аллоҳнинг солиҳ бандаларига салом бўлсин» дейишимизни таълим бердилар.\nИш чаппасига айланиб, уларнинг ҳақига дуо қилиш ўрнига улардан мадад сўраб турсак, шубҳасиз хато қилган бўламиз». Валлоҳу аълам.\nШундай нарса борми?


05:49 07 Июн 2020\n19:39 12.05.2020 (Янгиланган 18:51 13.05.2020) Ҳавола олиш\nЎзбекистонда коронавирусдан тўлиқ тузалганлар сони 2040 нафарга етди. Даволаниш кўрсаткичи 80 фоизга етди.\nТОШКЕНТ, 12 май — Sputnik. Бугун, 12 май соат 16:00 ҳолатига кўра, Ўзбекистонда коронавирус инфекцияси қайд этилганлар сони 2 547 нафарни ташкил қилмоқда.\nЎзбекистон МДҲ давлатлар орасида беморлар сони бўйича 8-чи ўринда.\nЎзбекистонда коронавирусдан тўлиқ тузалганлар сони —2 040 нафарга етди.\nБугуннинг ўзида Андижон (4), Сурхондарё (4), Наманган (7), Хоразм (18) ҳамда Тошкент шаҳри (19) коронавирус инфекциясига чалинган бемор соғайиб, реабилитацияга кузатилди. 469 киши даволанмоқда.\nБухоро, Андижон, Фарғона вилоятлари ва Қорақалпоғистон Республикаси коронавирусдан холи худуд мақомини олишга яқинлашмоқда.\nСамарқанд - карантин\nЭртадан, 13 майдан бошлаб Самарқанд шаҳрида карантин чоралари яна кучайтирилади:\n- 13 май эрталаб соат 07:00 дан 10:00 гача ҳамда кеч 17:00 дан 20:00 гача бўлган автотранспорт воситаларининг эркин ҳаракатланиши чекланади.\n- озиқ-овқат савдо дўконлари, дорихоналар ва деҳқон бозорлари фаолиятига рухсат берилади. Бундан бошқа барча хизмат турлари чекланади.\n- озиқ-овқат савдо дўконлари, дорихона ва деҳқон бозорларига киришда ҳар бир кишининг тана ҳарорати ўлчанади. Бозор ёки савдо мажмуасига кираётганда дез воситалар билан ишлов берилади.\n- шаҳарга киришда ўрнатилган 25 та блок постлар фаолияти кучайтирилади. Шаҳарга мақсадсиз кириш ва шаҳар ичида мақсадсиз ва стикерларсиз ҳаракатланиш чекланади\nАйни пайтда шаҳарда СЭС инспекцияси, ИИБ йўл ҳаракати хавфсизлиги бошқармаси ва миллий гвардия ходимларидан иборат 10 та мобил назорат гуруҳи ишламоқда.\n24 майга қадар фуқароларни хориждан (Туркия, Россия, Ҳиндистон, Буюк Британия, БАА) олиб келиш бўйича чартер рейлар рўйхати эълон қилинди.\nCOVID-19 дунёнинг 180 дан ортиқ давлатга етиб борди. БССТнинг сўнгги маълумотларига кўра, дунёда янги коронавирус инфекциясини юқтириб олган кишиларнинг сони 4 миллиондан ошди, 283 минг киши вафот этди.


ТИКЛАНАДИГАН ЭНЕРГИЯ МАНБАЛАРИ РИВОЖИ - Ўзбекистон овози газетаси\nТИКЛАНАДИГАН ЭНЕРГИЯ МАНБАЛАРИ РИВОЖИ\nаҳолининг ижтимоий ҳимояга муҳтож қатлами манфаатига хизмат қилади\nАҳад АҲМЕДОВ, Олий Мажлис Қонунчилик палатаси депутати, Экология ва атроф-муҳитни муҳофаза қилиш масалалари қўмитаси аъзоси.\nҲозирги вақтда дунёда нефть, табиий газ, кўмир ва уран асосий энергия манбалари ҳисобланади. Тинимсиз қазиб олиш ҳисобига эса уларнинг захираси йилдан-йил камайиб бормоқда. Олим ва мутахассислар шу тарзда ишлатилган тақдирда, дунёдаги нефть захиралари 45-50 йилга, табиий газ захиралари 70-75 йилга, тош кўмир захиралари 165-170 йилга, қўнғир кўмир захиралари 450-500 йилга етишини таъкидлашмоқда. Шуниси аниқки, бу конлар тугагач, уларни қайта тиклаб бўлмайди.\nШу сабабли ҳам кейинги пайтларда дунёда қайта тикланадиган энергия манбаларини ривожлантиришга алоҳида эътибор қаратилмоқда. Муқобил энергетика дунё иқтисодиётининг устувор йўналишларидан бирига айланмоқда. Унинг глобал энергетикага қўшаётган ҳиссаси тобора ортиб бораяпти.\nҚайта тикланувчи энергия – бу атроф-муҳит энергия оқимидан олинадиган энергия манбаидир. Буларга қуёш, шамол, сув ресурслари, геотермал манбалар, саноат ва муниципал, қишлоқ хўжалик чиқиндиларидан олинган биогаз киради. Муқобил энергия манбалари шаҳарларда бирламчи углеводород ресурсларини тежаш, мамлакат энергетика хавфсизлигини таъминлашда катта роль ўйнайди.\nТажриба кўрсатмоқдаки, муқобил энергия ишлаб чиқариш объектларини ишга тушириш учун дастлаб катта маблағ сарфланса-да, кейинчалик иқтисодий жиҳатдан у ўзини оқлайди. Бирламчи энергия ташувчилар нархларининг ошиб кетиши (геологоразведка, қазиб олиш, етказиб бериш) ва қайта тикланувчи энергия олиш бўйича технологияларнинг ривожланиб бориши натижасида муқобил энергия тобора рақобатдош бўлиб бормоқда.\nШундай қилиб, энергия балансига экологик тоза, қайта тикланувчи энергия манбаларини кенг жалб қилиш орқали атроф-муҳитга техноген таъсирларни камайтириш имкониятлари кенгаймоқда. Бу эса углеводород ресурсларини электр энергияси ишлаб чиқариш учун эмас, балки нефть-кимё саноатида хомашё сифатида ишлатиш мақсадида сақлаб қолиш имконини беради. Марказий энергия таъминотидан узоқ, бориш қийин бўлган аҳоли яшаш жойларида қулай ва ишончли энергия манбаи бўлиб хизмат қилади.\nМамлакатимиз қуёш, шамол, биогаз энергиясидан фойдаланиш борасида қулай табиий шарт-шароитларга эга. Юртимизнинг қуёшли кунлари, шамол мунтазам эсиб турадиган очиқ ҳудудлари кўп. Бу имконият муқобил энергия манбалари орқали иқтисодиёт тармоқларини, ҳудудларимизни, аҳолини узлуксиз энергия билан таъминлаш, атроф-муҳитга чиқарилаётган зарарли чиқиндиларни камайтириш ва иқтисодиётнинг барқарор ривожланишига хизмат қилади.\nЎзбекистоннинг иқлим ва географик шароити қуёш энергиясидан саноатда кенг кўламда электр ва иссиқлик энергиясини олиш имкониятини беради. Қуёш энергияси – бу қайта тикланувчи энергия манбаи бўлиб, фойдаланиш учун қулай энергия ҳисобланади. Юртимизнинг қуёш энергияси бўйича ялпи салоҳияти 50973 миллион тонна нефть эквивалентига тенг деб баҳоланади. Бу эса республика ҳудудидаги ҳозиргача текширилган барча қайта тикланувчи энергия манбаларининг 99,7 фоизига тенглиги таъкидланмоқда. Ўзбекистон ҳудудига ҳар йили тушаётган қуёш энергияси ўзининг мутлақ қийматига кўра, мамлакатнинг ўрганилган барча углеводород хомашё захирасидан кўпдир.\nРеспубликада бир йилда қуёш нури давомийлиги шимолда 2000 соатга етади, жанубий ҳудудларда эса 3000 соатдан ошади. Бир кеча кундузда қуёш нур сочиши 7-10 соат, йиллик жами нурланиш шимолда 4800 МДж /м2 дан жанубда 6500 МДж /м2 гача ўзгариб туради. Қуёш энергиясининг техникавий салоҳияти республиканинг энергияга бўлган йиллик талабини тўрт баробар қоплайди.\nЎзбекистон Республикаси Президентининг 2013 йил 1 март куни имзоланган «Муқобил энергия манбаларини янада ривожлантириш чора-тадбирлари тўғрисида»ги Фармони бу борадаги тарихий ҳужжат бўлди.\nЎзбекистонда қуёш ва биогаз энергиясидан фойдаланишни янада чуқурлаштириш ҳамда амалда қўллаш учун илмий-экспериментал, моддий-техника базаси яратилганлигини ҳисобга олиб, Ўзбекистон Республикаси Фанлар академиясининг «Физика-қуёш» илмий ишлаб чиқариш бирлашмаси негизида Халқаро қуёш энергияси институти ташкил этилиши, «Навоий» эркин индустриал-иқдисодий зонасида энг замонавий технологияларга асосланган 100 МВт қувватли фотоэлектрик панеллар ишлаб чиқарувчи қўшма корхона барпо этилиши, Самарқанд вилоятида 100 МВт қувватга эга қуёш фотоэлектрик станциясининг қурилиши мамлакатимиз иқдисодиёти тараққиётига катта ҳисса қўшади. Шунинг билан бирга, аҳоли яшаш шароитини яхшилаш, коммунал соҳадаги муаммолар ечимини топиш ҳамда соҳани ривожлантиришда жуда катта аҳамиятга эга бўлади.\nМамлакатимиз иқтисодиёти тобора ривожланаётган даврда бу борадаги ишларни янада ривожлантириш, мамлакатимиз ёқилғи-энергетика балансига муқобил энергия манбаларини жалб этиш ва бу борадаги қонунчиликни янада такомиллаштириш долзарб аҳамият касб этади.\nҲозирги кунда электр энергия билан боғлиқ муносабатлар «Электр энергетикаси тўғрисида», «Энергиядан оқилона фойдаланиш тўғрисида»ги қонунлар ва бошқа қонун ҳужжатлари билан тартибга солинмоқда. Ушбу қонунларда муқобил энергия манбалари билан боғлиқ айрим муносабатлар ҳам тартибга солинган. Бироқ муқобил энергия манбаларини ривожлантириш, иқтисодиётнинг барча тармоқларига кенг татбиқ этилишига эришиш ушбу соҳадаги қонун ҳужжатларини янада такомиллаштиришни талаб этади. Шу сабабли Президентимизнинг юқоридаги Фармонида «Муқобил энергия манбалари тўғрисида»ги қонун лойиҳасини ишлаб чиқиш вазифаси белгиланган.\nЎзбекистон Халқ демократик партиясининг Сайловолди дастурида аҳолига кўрсатиладиган коммунал хизматларнинг юқори сифатли бўлиши учун соҳада рақобат муҳитини ривожлантириш, энергиянинг муқобил ва тикланадиган манбаларини ҳамда ресурсларни тежайдиган технологияларни қўллаш ҳисобига коммунал хизматлар таннархини пасайтириш, тарифларни барқарорлаштиришни таъминлаш масаласига алоҳида эътибор қаратилган. Тикланадиган энергия соҳасини ривожлантиришдан мамлакатимиз аҳолиси, айниқса, партиямиз электорати ҳисобланган ижтимоий ҳимояга муҳтож кишилар жуда катта манфаатдордир.\nШу муносабат билан «Муқобил энергия манбалари тўрисида»ги қонун лойиҳасини ишлаб чиқиш ва қабул қилиш ушбу соҳанинг жадал тараққий этишига, бу эса ўз навбатида иқтисодиётимизнинг узлуксиз ривожланишини таъминлашга, маҳаллий шароитда мавжуд бўлган энергия билан боғлиқ муаммоларнинг ҳал бўлишига хизмат қилади.\nМамлакатимизда муқобил ва қайта тикланадиган энергия манбаларини равожлантириш борасида бошланган улкан ишлар катта энергия станциялари қурмасдан ҳам энергия таъминоти бўйича дунёда юксак ўринларга эришиш мумкинлигини яна бир бор исботлаб беради, деб ҳисоблайман.


"Челси"нинг муваффақият сири. Ёхуд нега Тухель ғайриоддий усулларда машғулот ўтказади? - Zamin.uz\n12:12 / 01.06.2021\n"Челси" Томас Тухелнинг ғайриоддий машғулотлари туфайли Чемпионлар лигаси финалида "Манчестер Сити"ни мағлубиятга учратди.\nТухель немис олими Вольфганг Шёлльхорннинг дифференциал ёндашув тизимидан фойдаланади. Ушбу тизим шунингдек, “Ливерпуль” бош мураббийи Юрген Клопп ва “Монако” устози Нико Ковачнинг ҳам асосий қуролидир. Хўш, бу машғулот одатдагилардан нимаси билан фарқ қилади?\nТомас Тухелнинг теннис тўплари "Челси"нинг Чемпионлар лигаси финалида "Манчестер Сити" устидан қозонган ғалабасидан сўнг ўзига хос мемга айланди: Лондон клубида Фрэнк Лэмпард ўрнини эгаллаганидан сўнг, немис спорт залида зерикарли машқларни қисман алмаштириб, инновацион машғулот усулларини жорий қилди.\nЯнгиликлар » Спорт » "Челси"нинг муваффақият сири. Ёхуд нега Тухель ғайриоддий усулларда машғулот ўтказади?


Вилоят ҳокими Буюкбританиянинг Қозоғистондаги элчиси билан учрашди\nВилоят ҳокими Ўмирзақ Шўкеев ва Майкл Гиффорд туризм ва ишлаб чиқариш соҳасидаги ҳамкорлик ҳақида фикр алмашишди. Минтақа раҳбари меҳмонни янги вилоят марказини ривожлантириш режаси билан таништирди.\n– Элбоши Н. Назарбаевнинг ташаббуси билан янги Туркистон вилояти ташкил этилиб, қадимий Туркистон шаҳри унинг маркази бўлиб тасдиқланди. Бугунги кунда барча Туркий халқларнинг маънавий пойтахти саналадиган Туркистон шаҳрининг иккинчи ҳаёти бошланди. Яссавий мақбараси сайёҳлар учун “Маънавий марказ” сифатида қайтадан шакллантирилади. Бундан ташқари, “Маъмурий-тадбиркорлик маркази” қад ростлайди. Шаҳарнинг дунёвий алоқаларни кучайтириш учун темир йўл, ҳаво йўллари жадал ривожланади. Келаси йили янги аэропорт қурилади. Келажакда Самарқанд–Бухоро–Туркистон сайёҳлик йўналишини шакллантириш мўлжалланмоқда, – деди Ўмирзақ Естайули.\nВилоят раҳбари минтақанинг сармоявий жозибадорлигига ҳам тўхталиб ўтди.\nЎз навбатида Буюкбритания элчиси Майкл Гиффорд Туркистон шаҳрида Амир Темур даврида қурилган Яссавий мақбарасининг тарихий аҳамиятини таъкидлади.\n– Мақбара ЮНЕСКО рўйхатига кирган Ўрта Осиёдаги бебаҳо гавҳарлардан бири. Шунинг ўзи жаҳон сайёҳларида қизиқиш уйғотади. Келгусида бизнинг сайёҳлик компанияларимиз ҳамкорлик қилишга тайёр. Шунингдек, қишлоқ хўжалиги соҳасида ҳам янги технологияларни жорий этишга доир шартномалар имзоланади, – деди элчи.\nУчрашув якунида вилоят ҳокими хорижлик меҳмонни Туркистон шаҳрига қилган илк саёҳати билан табриклаб, унга эҳтиром кўрсатди.\nТуркистон вилояти ҳокимининг матбуот хизмати, 2019-05-16, 12:21 242


29 феврал 2020, Тошкент вақти: 09:59\nБоғда Аҳмад Хоразмий чилонжийдани қоқиб бўз тўшама устига ёйиб саралаётган экан. Каптар тухумидек сип-силлиқларини офтобга суриб, буришиб қолган қисмини салқин томонга уюб қўяр эди.\n-Ҳорманг энди, – дедим йўлнинг четига чўнқайиб.\nТўшама устида эмаклаб юрган Аҳмад Хоразмий илкис бошини кўтариб бирпас манга тикилб қолди. Сўнг бирдан жилмайиб қаддини тиклади.\n-Э-э, саломат бўлинг, ёшулли, саломат бўлинг! – Майсазор бўйлаб йўлкага чиқди. Сўрашдик. – Қаранг, Хизрни йўқласам бўлар экан, шу тобда кўнглимдан ўтказган эдим.\n-Бўрини йўқласангиз, қулоғи кўринади-да! – деб кулдим.\n-Йўқ-ай, йўқ-ай, ундай деб одамни уялтирманг, ёшулли! – Чап қўлида ҳовучлаб турган уч-тўрт дона чилонжийдани узатди.\nЧилонжийдани олиб ўрнимдан турдим: ҳув нарида туфлисининг боғичини боғлаётган киши бўлиб ўриндиққа чап оёғини тираб энгашиб турган адъютантимга кўз қирини ташладим. У боғични туфли қўнжига қистириб дарҳол ёнимга етиб келди. Кафтимни очиб чилонжийдаларни кўрсатдим. Адъютантим бир донасини олиб оғзига солди, уч-тўрт марта ямлаб ютиб юборди. Билагимдаги соатга қараб қўйдим.\n- Қайси ниятда кўнглингиздан ўтдим, Аҳмад ака? – дедим ўсмоқчилаб.\n- Сиз гапди охиригача эшитинг, кейин қайси томонга бурсангиз, майли, ихтиёр ўзингизда, – деди ўпкаланиб.\nЖадал бориб бир ҳовуч чилонжийда келтирди-да ҳаммасини оғзига тиқиб лунжларини шишириб чайнай бошлади. Оғзида атала ҳосил бўлгач, осмонга қараб туриб луқмани лиқ-лиқ этказиб ютиб юборди; бошмалдоқдек кекирдаги нари бориб бери келди.\n-Данагини ҳам ютиб юбордингизми?\n-Ютиб юбордим, – деди бўғриқиб. – Ўлдирса чилонжийданинг данаги ўлдирсин!\n-Хоразмликларнинг жаҳли бурнининг учида турадими, нима бало! Ман инструкцияга амал қилдим, холос. – Билагимдаги соатга қарадим, сўнг адъютантимни бошдан-оёқ кўздан кечириб: – Ўзгариш йўқми? – деб сўрадим.\n-Дим мозали экан, хароп! – деди адъютантим тамшаниб. – Яна уч-тўрт дона есам майлими? – Йўлкадан майсазорга тушди.\n-Мандан эмас, Аҳмад акадан рухсат сўра, – дедим.\n-Йўқ! – деди Аҳмад ака кескин товушда. Бирпас ўйланиб жилмайди-да, қўшиб қўйди: – Майли, рухсат, лекин ҳаром ўлсангиз мен жавоб бермайман!\nАдъютантим тисарилиб йўлкага қайтиб чиқди. Чамаси, ҳаром ўлишни истамади.\nМан ҳовучимда турган чилонжийдаларни оғзимга солдим. Кўзларимни юмиб обдон чайнаб ютдим. Данагини туфлаб ташламадим.\n-Аҳмад ака, ишқилиб, данаги чиқиб кетадими? – деб кулдим.\n-Чиқишга чиқиб кетади-ю, лекин кўндаланг келиб қолса, йиртиб чиқиб кетади, – деб иш жойига қайтди. – У ёғига мен жавоб бермайман.\nАдъютантим охири чидаб туролмади: хирмон тепасига бориб бужмайган чилонжийдадан ҳовучини тўлдириб олди; кафтини оғзига яқинлаштириб уч-тўрт донасини бирдан хўп-хўплаб маълум масофага узоқлашди.\nЧаккамни қашлаб Аҳмад аканинг ёнига бордим. Хирмон тепасига чўнқайиб ўтириб бир ҳовучини қўлимга олиб ҳидладим.\n-Буни Хоразмда нима дейишади? – деб сўрадим.\n-Унаби. – У чилонжийдаларни саралашга киришган, ишдан бош кўтармас эди.\n-Оддий жийда кўпми ёки унаби?\n-Оддий жийда кўп экилгани учун аҳмақ одамлар шу жийданинг тури кўп бўлса керак деб ўйлайди. Аслида, ундай эмас. Оддий жийданинг эллик тури мавжуд бўлса, чилонжийданинг бир юзу қирқ тури бор.\nАҳмад ака хахолаб юборди.\n-Ана, нон турибди! – деб бўз тўшама четида турган яримта нонга ишора қилди.\n-Ишондим, ишондим, – дедим кулиб. – Лекин одам кутилмаган фактга дуч келиб қолса, барибир ишонмас экан.\n-Оддий жийда жийдадошлар туркумига киради, чилонжийда эса жумрутдошлар оиласига мансуб. Итжумрут, тоғжумрут каби турларидан дори-дармон тайёрланади. Унабининг ўзи ҳам қон босимини меъёрида сақлайди, ошқозон, ичак йўллларини ҳар хил текинхўр бактериялардан тозалайди. Унабида одамди заҳарлаш хусусияти мутлақо йўқ.\n-Манда бирор ишингиз бормиди? – деб гапни бошқа томонга бурдим.\n-Ҳа, – деди Аҳмад ака чўк тушиб. – Рухсат берсангиз, мен Лондонга кетмоқчиман.\n-Тинчликми? Нима бало, сиз ҳам мухолифат сафига қўшилиб кетасизми?\n-Йўқ-ай! Анчадан буён Кэтрин исмли битта аёл билан Интернет орқали хат ёзишиб турамиз. Ҳеч қўймаяпти, ёнига чақиряпти. Лондонга бориб унга уйланаман. Қироллик коллежидан агрокимё фанидан дарс ҳам топиб қўйибди.\n-Шунақами? – дедим ҳайрон бўлиб. – Майли, ўйлаб кўрай-чи, кейинроқ жавобини айтаман, – деб орқамга қарадим: адъютантим ҳув наридаги ўриндиқда кавшаниб ўтирарди. Кўнглим равшан тортиб ўрнимдан турдим.


Асадга Путиндан хабар етказмоқчи бўлган генерал-полковник ҳалок бўлди\n15:27 04.03.2016 (Янгиланган 17:01 04.03.2016)\nҒарб нашрларида ёзилишича, Россия ҲК Бош штаби раҳбари ўринбосари генерал-полковник Сергун Владимир Путиндан Башар Асадга хабар етказаётган вақтда ўлдирилган.\nТОШКЕНТ, 4 мар — Sputnik. Россия президенти матбуот-котиби Дмитрий Песков Бош разведка бошқармаси директори Игорь Сергун ўлими ҳақидаги хабарларга изоҳ беришни тўхтатди. Ушбу ҳодиса юзасидан Кремль позицияси кўп маротаба айтиб ўтилди, деб тушунтириш берди у.\nБундан сал олдин ливаннинг “Ал-Ахбар” нашри ишончли манбага таянган ҳолда, Сергун Бейрутда, маҳфий топшириқни бажараётган вақтда ҳалок бўлгани ҳақида ёзган эди. Россия Бош разведка бошқармаси раҳбари ўлимида араб ва Яқин Шарқ махсус хизматлари қўли бўлиши мумкин, деб таъкидланган эди нашрда.\nРоссия Қуролли кучлари Бош штаби Бош Бошқармаси раҳбари – Россия Қуролли кучлари Бош штаби раҳбари ўринбосари генерал-полковник Сергун Игорь Дмитриевич 3 январ куни 59 ёшида бевақт оламдан ўтди.\nБундан сал олдин Financial Times нашри Ғарб разведка хизмати маълумотларига таянган ҳолда, Игорь Сергун 3 январ куни Путиндан Башар Асадга хабар етказиш учун Дамашққа юборилгани тўғрисида хабар берган эди. Путин хабарда Асадга президентликдан кетишни таклиф қилган, деб таъкидлаган эди нашр. Сал кейинроқ Россия президенти матбуот-котиби Дмитрий Песков бу маълумотларни рад этди.


Анонс: Омина ижтимоий-маърифий журнали 1439 Жумадис соний №24 | Muslimaat.uz\nМанзилингиз:Муслимаат»Бош саҳифа»Видеолавҳалар»Видеолавҳалар»Анонс: Омина ижтимоий-маърифий журнали 1439 Жумадис соний №24\nАнонс: Омина ижтимоий-маърифий журнали 1439 Жумадис соний №24\nBy Muslimaat on\t Mart 6, 2018 Видеолавҳалар\n«Муслимаат.уз»ташкил топганига 10 йил тўлган бўлса ҳам, ҳозиргидек жамоа бўлиб ишлаётганига энди 5 йил тўлди. Фаолиятимиз эндигина бошланган пайтда ҳафтанинг маълум кунлари кўришиб, “Омина” журналининг янги сони ҳақида маслаҳатлашиб олардик. Мақолалар тайёр бўлгандан сўнг, яна бир учрашиб, уларни бир жойга йиғиб, муҳаррирга, кейин эса дизайнерга юборардик. Сайтга янгиликларни жойлаш, мақолалар қўйиш эса техникларнинг зиммасида эди. Секин-аста устозимиз Одинахон Муҳаммад Содиқ ёрдамида сайтни бошқаришнинг техник сирларини ҳам мутахасислардан ўргана бошладик.\nМуслималар учун энг биринчи сайт. «Биринчи» деганда фақат ташкил этилган сана эмас, балки сифати назарда тутилмоқда. Сайт билан бирга ижтимоий тармоқлардаги саҳифа ва каналларига боқсангиз, бунга гувоҳ бўласиз. Фейсбукда 5000 кузатувчи, телеграмм тармоғидаги каналда 13 минг фолловер… Сайтнинг ўзига кунига икки-уч минг ташриф кузатилади. (Манба: http://rating.openstat.com/site/2188627).\n2017 йил 15 октябрь куни «Муслимаат.уз» аёл-қизлар сайтининг 10 ёшга тўлгани муносабати билан бўлиб ўтган тадбирга «Ал-Васатия» Ислом илмий-маърифий марказининг ходимаси Наталья Бариева ҳам ташриф буюрди. Бир неча кунлик ташрифи давомида «Ал-Васатия» маркази ходимаси «Муслимаат.уз» сайти ходималари ва уларнинг иш жараёнлари билан яқиндан танишди. Ўзаро фикр ҳамда мулоҳазалар алмашинуви манфаатли бўлиб, келажакда ўз самарасини беришига ва икки томон ҳамжиҳатликда лойиҳаларни амалга оширишига умид боғланди.\nЯқин йиллар ичида инсонлар ҳаётига интернет шиддат билан кириб келди ва унинг таъсири кун сайин ортмоқда. Шу билан бирга, интернет хизматидан фойдаланиш ҳақидаги басҳ-мунозара ва фикрлар ҳам тўхтаётгани йўқ. Шундай баҳс-мунозаралар қилиш, фикрлар айтиш ҳамда фатво чиқаришлар телевидение каналлари жорий қилинганида, антенналар ишга тушганида ҳам бўлган.\nОқ либос кийиб эр остонасига қадам қўйганига 3-4 ой тўлмай, ота уйига қайтиб келаётган келинларга нима дейсиз? Уларнинг онглари диний билим, миллий одатлар, ўзбекона одоб-ахлоқ билан эмас, енгил-елпи севги қиссаларию бемаза хаёллар, ўткинчи орзу-ҳаваслар билан тўлиб бормоқда.\n“Шодликни улашсангиз, кўпаяди, қайғуни улашсангиз, камаяди”,\nдейди машойихлар. Аёллар эса – ҳамдардлик ва ғамхўрликка эш хилқат.\nШу маънода “muslimaat.uz” сайти ўз муштарийлари, мухлисларига яқинлашиб, улар билан дилдан суҳбатдош бўлиш, қийнаётган муаммоларига биргаликда ечим излаш, ҳамиша мадад қўлини чўзиш, аёлларни ўзаро уюштириш ва ҳамжиҳат қилишни биринчи навбатдаги вазифаларидан деб билади. Сайтимизда фаолият юритаётган иккита интерактив тармоқ айни вазифаларни амалга оширишга қаратилган. Қуйида улар фаолияти билан танишасиз.\nДавоми… Омина Журналида\nAnons: Omina ijtimoiy-ma'rifiy jurnali 1439 Jumadis soniy №24\nIyun 4, 2019 0\nAprel 11, 2019 0\nМавзу: Кўпхотинлилик (Ислоҳoт сари) Психолог Мадина Жўраева билан суҳбат\nТошкент Ислом институтида Қуръони карим мусобақасидан Нурмаматов Шермуҳаммад қори (мусобақа иштирокчиси)


Республика янгиликлари » Страница 4 » STV teleradiokompaniyasi\nSTV teleradiokompaniyasi » Новости » Республика янгиликлари » Страница 4\nНаврўз олдидан умумхалқ хашари ўтказилади\nНаврўз умумхалқ байрамини муносиб нишонлашга тайёргарлик кўриш, ҳудудларнинг эпидемиологик осойишталигини сақлаш, аҳолининг ижтимоий ҳимояга муҳтож қатламларини қўллаб-қувватлаш, маҳаллалар, аҳоли турар жойларини ободонлаштириш ва кўкаламзорлаштириш мақсадида Ҳукумат фармойиши қабул қилинди.\nЖамоатчилик назорати субъектларининг фаолияти ҳақида\nОхирги вақтларда ижтимоий тармоқларнинг фаоллари ўртасида ўзларига тегишли ресурслар орқали бир-бирларига нисбатан ҳақоратомуз мақолалар ёзиш, турли текширилмаган ва номақбул маълумотларни тарқатиш ҳолатлари кўплаб учрамоқда.\nSPB TV компанияси Ўзбекистон миллий телерадиокомпанияси билан ўзбек тилидаги телемаҳсулотларни бутун МДҲ бўйлаб трансляция қилиш бўйича шартнома имзолашди, дея хабар берди ТАСС.\n«Ўзбекистон ҳаво йўллари» авиакомпанияси парвозларни онлайн тарзда рўйхатдан ўтказишни бошлади\n2021 йил 1 мартдан бошлаб «Ўзбекистон ҳаво йўллари» йўловчилари янги хизматдан – авиакомпания рейсларида онлайн рўйхатдан ўтишдан фойдаланишлари мумкин.\nВилоят ҳокимлари 100 нафардан муҳтож хотин-қизларнинг контрактини тўлаб беради – президент\nБарча вилоят ҳокимлари муҳтож қизлар ва аёллар учун олий таълим муассасаларида таҳсил олиш ҳаражатларини қоплаб беради. Бу ҳақда 26 февралдаги видеоселекторда президент Шавкат Мирзиёев маълум қилди.\nЭнди хотин-қизлар муаммолари «хонадонбай» аниқланади – президент\nБу ҳақда президент Шавкат Мирзиёев видеоселекторда айтиб ўтди, дея хабар бермоқда «Газета.uz (http://xn--80aahjj1e.uz)» мухбири.\nБу ҳақда президент Шавкат Мирзиёев халқ депутатлари Наманган вилояти кенгашининг навбатдан ташқари сессиясида маълум қилди (https://t.me/gazetauz_uzb/10184).\nЖурналист ва блогерлар ҳам коронавирусга қарши биринчи навбатда бепул эмланади\nКоронавирусга қарши курашиш штаби аъзоси Нурмат Отабеков Ўзбекистонда биринчи навбатда коронавирусга қарши вакцина олувчилар рўйхати кенгайгани ҳақида маълум қилди.\nЎзбекистон Вазирлар Маҳкамасининг бир қатор қарорларига кўра, Ўзбекистон Фермер, деҳқон хўжаликлари ва томорқа ер эгалари кенгаши ҳузуридаги Фермер, деҳқон хўжаликлари ва томорқа ер эгаларини қўллаб-қувватлаш жамғармаси 2020 йилдан лизинг хизматлари кўрсатишни бошлади.\nНазад 1 2 3 4 5 6 7 8 9 10 ... 84 Дальше У нас бесплатно модули и шаблоны DLE скачать Веб-шаблоны премиум класса бесплатно\n"Қўшработ" МФЙ обод қишлоққа айланмоқда


Тошкентнома. Бешёғоч даҳаси (давоми) | Shosh.uz\nБош саҳифа » Тошкентнома » Бешёғоч даҳаси. Арпапоя, Эски Ўрда, Қоратош ҳаммоми, Чақар, Янги маҳалла, Чорсу\nАрпапоя Чақардан бир мунча шарқроқдаги жойлар Ўрпапоя, яъни «жар қобоғининг этаги» деб юритилган. Чунки шаҳардан ташқарига жойлашган бу ерлар жарликдан иборат бўлиб, у ерда кейинги асрларда ташкил топган маҳалла тошкентликлар ўртасида Арпапоя номи билан шуҳрат топган (А.Муҳаммаджонов). Ҳозирда Муқимий номли театр биносидан бошланувчи бир кўчанинг номи Арпапоя номида сақланиб қолган.\nЭски Ўрда Археологик топилмаларнинг гувоҳлик беришича, XV—XVI асрларда Тошкент жанубга – Бешёғочга, ҳамда шарққа Шайхонтоҳурга томон кенгайиб борган. Шу даврда Қоратош ва Олмазор маҳаллалари оралиғида янги ўрда барпо этилиб, унинг атрофи шаҳарнинг обод ва кўркам қисмига айланган.\nШаҳар атрофи янгитдан девор билан ўралган. XVII асрнинг бошларида Бухоро хони шаҳар билан Ўрдани бутунлай вайрон қилган. XIX асрда у Эски Ўрда номи билан машҳур бўлган. Эски Ўрдадан ҳозирги рассомчилик коллежи биноси ҳовлисида ўша даврга хос Қоратош ҳаммоми харобалари 2000 йилгача сақланиб келган. Маҳалланинг қадимги номи шундан. Маҳалла қарияларининг гапига кўра Тошкент хони ўрдаси бу ҳудудга кўчган даврда шу ердан ўтган кўчага тош ётқизилган. Маҳалланинг кейинги Қоратош номи шундан.\nҚоратош ҳаммоми – археология ёдгорлиги (XV—XVI аср). 1981 йил Тошкент археология экспедицияси томонидан Қоратош кўчасида очилган. Қоратош ҳаммоми даҳлиз, миёнсарой, унинг асосий ўқлари бўйлаб жойлашган хоналар қадимги анъанавий шарқ ҳаммомлари тархида қурилган. Деворлар ганч билан, супа тепасидаги деворлар гулдор сирли сопол парчаси билан безатилган. Қоратош ҳаммоми шаҳарнинг нуфузли кишиларга мўлжалланган бўлиб, шу ерида жойлашган ўрда иншоотлари мажмуига кирган. Ҳозир ҳаммом ўрнида республика рассомчилик коллежи қурилган.\nШарқда, хусусан Тошкентда ҳаммом қуришга алоҳида эътибор берилган. Ўрта асрларда ҳаммом нуфузли шахслар учун ўрда таркибида, раият учун жамоат жойларда қурилган. 1865 йилда Тошкентда 8 та ҳаммом бўлган. Чорсу меҳмонхонаси ўрнида Бадалмат ҳаммоми, Табиат музейи (2005 йилгача Чорсу бозорининг шимолий қисмидаги дарвоза қаршисида жойлашган бўлиб ҳозир кўчирилган) ўрнида аёллар ҳаммоми (Пуштиҳаммом), Кайкобус ариғи бўйида Муҳаммадқул Эроний ҳаммоми, Қашқар маҳалласида Ўрда ҳаммоми (Анҳор кафесининг орқа томонида бўлиб, 1966 йил Тошкент зилзиласига қадар ишлаб турган), Кўкалдош мадрасасининг орқасидаги Жангоб ариғи бўйидаги Муҳаммадкаримхожи ҳаммоми, Чорсунинг эски Намозгоҳ кўчасидаги Отабой ҳаммоми, Маҳсидўзлик кўчасидаги Регистон ҳаммоми (2004 йилга қадар ишлаб турган) кабилар мавжуд бўлган.\nЧақар қадимий Тошкент атрофида, Чақар номи билан машҳур гузарлардан бири бўлган. Ҳозирги даврга келиб, Тошкентнинг икки манзилида Чақар ўрни ва номи аниқ сақланиб қолган. Бири Чиғатой (ҳозирги Фаробий) кўчаси ўрта белидан кунботар томонга бироз кўтарилган баланд тепалик устидаги атрофни чуқур жарликлар ўраган маҳалла. Ҳозир ҳам жарликлар бор. Иккинчиси Чорсу билан Бешёғочни бирлаштирувчи кўчанинг ўрта қисмида, Чуқур кўприк яқинида жойлашган. Чақар топоними мўғулларнинг Цаҳар қабиласи номи билан боғлиқ деган фикрлар бор. Тарихий манбаларда мўғулларнинг ҳақиқатан ҳам шундай қабиласи бўлганлиги қайд этилган. Яна туркманларнинг бир уруғи Чақар деб аталган.\nТошкент метроси трассаси бўйлаб, “Бунёдкор”(собиқ Халқлар Дўстлиги) бекатида олиб борилган археологик тадқиқотлар натижасида XIV—XVI aср маданий ёдголиклари топилган моддий – маданият қолдиқларининг гувоҳлик беришига кўра, “Истиқлол” саройидан шимолий-ғарброқда, шаҳарнинг чегарасига яқинроқ жойда илк ўрта асрлар суворийлардан ташкил топган ҳарбий навкар-чокарларнинг қалъаси – Чокардиза жойлашган бўлиб, (тадқиқотчи А.Муҳаммаджонов фикрича) кейинчалик бу жойда қад кўтарган маҳалла талаффузида маҳаллий аҳоли Чақар тарзида ўзгариб етиб келган.\nЎрта Осиёда илк феодализм даврида феодалларга қарашли бўлган қуролли кучлар гуруҳи чокар дейилган. Аниқроғи, шаҳарнинг қалъа деворидан ташқаридаги ўралган истеҳком чақар дейилган.\nЯнги маҳалла Камолон, Чархкамолон, Бешёғоч маҳаллалари билан чегарадош бўлиб, Бўржар каналига туташ бўлган. Маҳаллада шоир Ҳабибий яшаган. Бешёғоч даҳасининг нуфузли маҳаллаларидан бири ҳисобланган. Шу ердан ўтган кўча ҳам «Янги Маҳалла» деб аталган. Кўчада 1850 йилда Абулқосим эшон мадрасаси, кейинчалик жанубий-шарқий томонига гумбазли қилиб ҳаммом, шимолий томонига уч хонадан иборат синчкор масжид солинган ва халқ орасида Синчлик масжид номи билан юритилган. Шимол томонда Абулқосимнинг файзли ҳовлиси, шунингдек, ўғли Боқихон қози ва набираси Маъдихон қозиларнинг ҳашаматли, нақшинкор уйлари қурилган. 1975 йилга қадар бу уй Тошкент вилояти ўқитувчилар малакасини ошириш институти сифатида фойдаланиб келинган.\nБоқихон қози шаҳар қозикалони лавозимига кўтарилган кезлари шаҳар ташқарисидаги мавзеларига чиқишга қийналиб қолган маҳалла аҳли илтимосига кўра қўшимча кичик дарвоза очдириб беради. Дарвоза масъуллиги маҳалла аҳлига юклатилганлиги сабабли дарвоза ҳам Янгимаҳалла номи билан аталган.\nЧорсу Бешёғоч даҳасининг қадимий маҳаллаларидан бири. Маҳалла сифатида XI асрда вужудга келган. Тиканлимозор, Чуқурқишлоқ маҳаллалари билан қўшни бўлган. Унга шаҳарнинг ҳамма дарвозаларидан йўллар келиб туташган. Кейинчалик XVI асрда Кўкалдош мадрасаси қурилган. 1959 йилдан Охунбобоев майдони деб атала бошлади. Мустақиллик давридан бошлаб яна Чорсу майдони деб атала бошлади. Самарқанд дарвоза, Бешёғоч кўча, Беруний ҳамда А.Навоий шоҳкўчалари оралиғида.\nҚадимшунос С. Қораев маълумотига кўра Чорсу қадимий сўз бўлиб, зардуштийларнинг муқаддас китоби «Авесто»да Човурсуқ (тўрт томонлама) шаклида учрайди ва бозор маъносини англатади. Кейинчалик бу сўз «Чоҳарсу» ва ниҳоят «Чорсу» шаклига айланган. Форс тилидаги манбаларда «чоҳарбозор» – «чорбозор» деган сўз ҳам учрайди. «Суқ» сўзи араб тилида «бозор» маъносини англатади. Ўрта аср Шарқ шаҳарларида икки йирик кўча кесишган жой «Чорсу» (форс тилида) дейилган. Одатда бундай жойларда савдо расталари, ҳунармандларнинг дўконлари бўлган.\nМаҳаллада Тошкент булоқларидан энг машҳури Уккоша булоғи, Тошкент ҳаммомларидан энг йириги ва шифобахшлиги билан ажралиб турадиган, Бадалмат ҳаммомининг ўрнига қурилган Чорсу меҳмонхонаси ёнидаги Чорсу жарининг ён бағрида жойлашган эди (ҳозир бу ерлар «ЖАР» спорт комплекси). Уккоша булоғининг суви шифобахш ҳисобланганлиги учун бу ерга махсус шийпон қурилган ва сув олиб ичиш учун заранг косалар қўйилган. Ёзнинг иссиқ кунларида мешкопчилар бу булоқ сувидан олиб Чорсу бозорида сотиб юришган.\nTags Арпапоя Бешёғоч Чақар Чорсу эски шаҳар Қоратош\nPrevious Сузукота маҳалласи\nNext Туркистон фотоальбоми. 1871-1872 йиллар. 2-қисм


Тақдирми ёки тасодиф? “Реал” ва “Барса” триосининг голлари сони бир хил\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тақдирми ёки тасодиф? “Реал” ва “Барса” триосининг голлари сони бир хил\t09:46, 19 апрель 2016\tИспания чемпионатининг икки супер гранди “Барселона” ва “Реал” доимо азалий рақиб бўлиб келган. Ушбу жамоа ҳужумчилари ҳам доимо кимўзарга рақобат қилишади. Эътиборли томони шундаки, икки клубнинг энг маҳшур уч футболчиси жами киритган голлари сони тенг бўлиб чиқди. Яъни, каталонияликлар ҳужумчилари Луис Суарес 26, Лионель Месси 22, Неймар 21 та, жами эса 69 та гол киритишга муваффақ бўлган. Худди шунча голни мадридликлар етакчилари Криштиану Роналду (31 та), Карим Бензема (22 та) ва Гарет Бэйл (16 та) киритган. Эслатиб ўтамиз, айни дамда “Барселона” 76 очко билан Испания чемпионатида пешқадамлик қилмоқда. “Реал” 74 очко билан учинчи ўринда бормоқда.


2020 йилдан бошлаб фуқаролардан талаб қилинишига йўл қўйилмайдиган ҳужжатлар рўйхати эълон қилинди\n08:24 / 11.12.2019\nЎзбекистон Республикаси президенти “Бюрократик тўсиқларни янада қисқартириш ҳамда давлат органлари ва ташкилотлари фаолиятига замонавий бошқарув тамойилларини жорий қилиш чора-тадбирлари тўғрисида”ги қарорни имзолади.\nҲужжат билан 2020 йил 1 январдан бошлаб давлат органлари ва ташкилотлари томонидан фуқаролардан талаб қилиниши, шунингдек, фуқароларнинг ўзини ўзи бошқариш органлари томонидан берилишига йўл қўйилмайдиган ҳужжатлар рўйхати тасдиқланди.\n1. Яшаш жойидан маълумотнома.\n2. Ариза берувчи яшаш жойи бўйича яшаётганлиги (рўйхатдан ўтказилганлиги) тўғрисидаги маълумотнома.\n3. Доимий ва вақтинчалик рўйхатдан ўтиб яшовчилар сони тўғрисида маълумотнома.\n4. Доимий яшаш жойида яшаётган муддати кўрсатилган маълумотнома.\n5. Яшовчи шахслар сонини тасдиқлайдиган маълумотнома.\n6. Турар жойда яшовчи шахслар кўрсатилган ҳолда маълумотнома.\n7. Ариза берувчи яшаш жойи бўйича бир ўзи яшаши (рўйхатдан ўтказилганлиги) тўғрисида маълумотнома.\n8. Фуқаронинг ёлғиз яшаётганлигини тасдиқловчи маълумотнома.\n9. Оила аъзоларининг пенсионер билан у вафот этган кунигача биргаликда яшаб турганлиги ҳолатини тасдиқловчи маълумотнома.\n10. 80 ёшга тўлган, ўзганинг парваришига муҳтож бўлган кекса ёшдаги одамни парвариш қилган вақтни тасдиқловчи маълумотнома.\n11. Қарамоғида меҳнатга лаёқатсиз оила аъзолари борлигини тасдиқловчи маълумотнома.\n12. Вафот этган боқувчининг қарамоғидаги оила аъзолари таркиби тўғрисидаги маълумотнома.\n13. Вафот этган ходим билан қариндошлик даражасини тасдиқловчи маълумотнома.\n14. Шахсий ёрдамчи хўжаликларида ишловчи фуқароларнинг бандлигини тасдиқловчи маълумотнома.\n15. Шахс ҳақиқатан ногиронни парвариш қилаётганлигини тасдиқловчи маълумотнома.\n16. Ишсизлик тўғрисидаги маълумотнома.\n17. Вафот этган боқувчининг ота-оналари, турмуш ўртоғи, буваси, бувиси, ака-укаси ёки опа-синглисидан бири вафот этган боқувчининг болалари, ака-укалари, опа-сингиллари ёки набираларини, ишловчиларга болага қараш учун иш ҳақи сақланмаган ҳолда таътилда бўлиш ҳуқуқини берадиган ёшга тўлгунга қадар парвариш қилиш билан банд бўлганлигини ва ишламаганлигини тасдиқловчи маълумотнома.\n18. Вафот этган шахснинг ота-оналари, турмуш ўртоғи ёки оиланинг бошқа аъзоси вафот этган шахснинг уч ёшга тўлмаган болалари, ака-укалари, опа-сингиллари ёки набираларини парвариш қилиш билан банд бўлганлигини ва ишламаганлигини тасдиқловчи маълумотнома.\n19. Ходимнинг қарамоғида бўлган оила аъзоси вафот этган тақдирда нафақа тайинлаш тўғрисидаги маълумотнома.\n20. Туғилганлик ҳақида такрорий гувоҳномаларни олиш учун вояга етмаган шахснинг ёки паспорт олмаган шахснинг фотосурати ёпиштирилган маълумотнома.\n21. Васийликка олинганларни таъминлаш ва уларни зарур даражада парваришлаш бўйича қариндошларининг бунга қодирлигини тасдиқловчи маълумотнома.\n22. Васий ёки ҳомий бўлиш истагини билдирган ишламайдиган шахслар учун маълумотнома.\n23. Шахсий ёрдамчи хўжалигида қорамол мавжудлиги ёки қишлоқ хўжалик маҳсулотларининг бошқа турларини етиштириш билан бандлиги тўғрисида маълумотнома.\n24. Ўзи тайёрлаган товарларнинг чакана савдоси билан шуғулланиши учун шароитлар мавжудлигини тасдиқловчи маълумотнома.\n25. Касалликка чалинган (сил, тери-таносил касалликларининг оғир кўриниши, қандли диабетнинг йирингли яллиғланиши, псориаз) аёлларнинг алоҳида хонада яшаши кераклиги тўғрисида маълумотнома.\n26. Кам таъминланган оилада ёлғиз ўзи икки ва ундан ортиқ вояга етмаган фарзандларни тарбиялаётган аёллар тўғрисидаги маълумотнома.\n27. Жазони ўташ жойларидан озод қилинган, шунингдек, озодликдан маҳрум этиш билан боғлиқ бўлмаган жазога ҳукм қилинган шахсларнинг тавсифи билан маълумотнома.\n28. Дафн ўтказилганлиги ҳолатини тасдиқлаш учун маълумотнома.\n14:44 / 20.01.2020\nПиллачиликда ипак қурти озуқа базасини ривожлантириш бўйича қўшимча чора-тадбирлар қабул қилинди\n08:27 / 18.01.2020\n1 мартдан инкассатор хизмати учун ҳақ буюртмачи томонидан тўланади\n17:14 / 17.01.2020\nЎзбекистон ҳудудида мавжуд бўлган ўрмонзор ер майдонлари тўлиқ хатловдан ўтказилади\nKUN.UZ Telegram каналига қўшилинг ва энг сўнгги янгиликлардан хабардор бўлинг!\nҲар доим хабардор бўлинг!\nkun.uz мобил иловаларини кўчириб олинг ва барча янгиликлар сиз билан